

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2025-02-20 Nr. T-9

Neringa

Posėdis vyko: 9.00 val. – 10.00 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Aušra Mikalauskienė, Ernestas Zinkevičius, Agnė Jenčauskienė, Ramunė Liukienė, Zigmantas Raudys, Ieva Venslauskienė, Laurynas Vainutis, Justina Kupčinskaitė-Lukauskienė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Neringos savivaldybės administracijos Biudžeto ir turto valdymo skyriaus vedėja Janina Kobozeva, VšĮ „Nidos oro parkas“ direktorius Bronius Zaronskis, UAB „Neringos vanduo“ direktorius Darius Vaitkevičius, Liudviko Rėzos kultūros centro direktorė Sonata Vaitonienė, Neringos muziejai direktorė Lina Motuzienė, Viktoro Miliūno viešosios bibliotekos direktorė Dalia Greičiūtė, BĮ „Paslaugos Neringai“ atstovė Rita Knystautienė, Neringos meno mokyklos direktoriaus pavaduotoja ugdymui, vykdanti direktoriaus funkcijas Ieva Pumputytė - Macevičė, Neringos savivaldybės administracijos Architektūros ir teritorijų planavimo skyriaus vedėjas Laimonas Bogušas, Neringos savivaldybės administracijos Miesto tvarkymo ir statybos vyr. specialistė (ekologė) Renata Jakienė, Neringos savivaldybės administracijos Socialinės paramos skyriaus vedėja Audronė Tribulaitė, Neringos savivaldybės administracijos Dokumentų valdymo skyriaus vedėja Kristina Jasaitienė Neringos savivaldybės administracijos Švietimo skyriaus vyr. specialistas Mantas Tomaševičius, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Biudžeto ir turto valdymo skyriaus vyr. specialistė Renata Kuprienė, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos Jaunimo reikalų koordinatorė (vyr. specialistė) Žydrūnė Janauskienė.

**DARBOTVARKĖ:**

1. Dėl darbotvarkės patvirtinimo.
2. Dėl Neringos savivaldybės tarybos 2021 m. sausio 28 d. sprendimo Nr. T1-11 „Dėl Neringos savivaldybės 2021–2030 metų strateginio plėtros plano patvirtinimo“ pakeitimo. Nr. TP - 44 *Pranešėjas: [*Justas Kazlauskas*]*
3. Dėl Neringos savivaldybės 2025–2027 metų strateginio veiklos plano patvirtinimo. Nr. TP - 45 *Pranešėjas: [*Justas Kazlauskas*]*
4. Dėl Neringos savivaldybės 2025–2027 metų biudžeto patvirtinimo. Nr. TP - 47 *Pranešėjas: [*Janina Kobozeva*]*
5. Dėl Neringos savivaldybės 2025 metų užimtumo didinimo programos patvirtinimo. *Pranešėjas:* Nr. TP - 40 *[*Žydrūnė Janauskienė*]*
6. Dėl Neringos savivaldybės tarybos 2021 m. gruodžio 23 d. sprendimo Nr. T1-238 „Dėl Neringos savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“ pakeitimo. Nr. TP - 42 *Pranešėjas: [*Renata Jakienė*]*
7. Dėl Neringos savivaldybės tarybos 2021 m. gruodžio 23 d. sprendimo Nr. T1-237 „Dėl Neringos savivaldybės želdynų ir želdinių apsaugos taisyklių patvirtinimo“ pakeitimo. Nr. TP - 43 *Pranešėjas: [*Renata Jakienė*]*
8. Dėl Neringos savivaldybės tarybos 2023 m. rugpjūčio 31 d. sprendimo Nr. T1-195 „Dėl Neringos savivaldybės privatizavimo komisijos nuostatų patvirtinimo“ pakeitimo. Nr. TP - 48 *Pranešėjas: [*Aina Kisielienė*]*
9. Dėl sutikimo perimti turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise. Nr. TP - 34 *Pranešėjas: [*Aina Kisielienė*]*
10. Dėl finansinio turto įtraukimo į privatizuojamų objektų sąrašą. *Pranešėjas:* Nr. TP - 39 *[*Aina Kisielienė*]*
11. Dėl Neringos savivaldybės tarybos 2019 m. gruodžio 19 d. sprendimo Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“ pakeitimo. Nr. TP - 41 *Pranešėjas: [*Audronė Tribulaitė*]*
12. Dėl Neringos savivaldybės tarybos 2023 m. gegužės 25 d. sprendimo Nr. T1-120 „Dėl Paramos teikimo išimties tvarka komisijos nuostatų patvirtinimo ir komisijos sudarymo“ pakeitimo. Nr. TP - 46 *Pranešėjas: [*Audronė Tribulaitė*]*
13. Dėl Neringos savivaldybės narkotikų kontrolės komisijos nuostatų patvirtinimo. Nr. TP - 49 *Pranešėjas: [*Aušra Mikalauskienė*]*
14. Dėl Neringos savivaldybės tarybos 2017 m. kovo 23 d. sprendimo Nr. T1-44 „Dėl Neringos savivaldybės peticijų komisijos nuostatų patvirtinimo” pakeitimo. Nr. TP - 50 *Pranešėjas: [*Aušra Mikalauskienė*]*
15. Dėl išnuomotų be aukciono valstybinės žemės sklypų verčių perskaičiavimo. Nr. TP - 51 *Pranešėjas: [*Violeta Šiaudvytienė/ Renata Kuprienė*]*
16. Dėl kelių priežiūros ir plėtros programos aprašo patvirtinimo. Nr. TP - 55 *Pranešėjas: [*Simonas Sakevičius*]*

**1. SVARSTYTA. Dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų posėdžio darbotvarkę ir pasiūlė į darbotvarkės pradžią perkelti įtraukti 13 ir 14 klausimus. Pasiūlymui bendru sutarimu pritarta.

Posėdžio pirmininkas pasiūlė balsuoti dėl posėdžio darbotvarkės.

Balsuota: už – 9, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

**13. SVARSTYTA.** **Dėl Neringos savivaldybės narkotikų kontrolės komisijos nuostatų patvirtinimo.**

Spendimo projektą pristatė Aušra Mikalauskienė. Šiuo sprendimo projektu siekiama patvirtinti Neringos savivaldybės narkotikų kontrolės komisijos nuostatus (toliau – nuostatai), atitinkančius šiuo metu galiojantį Lietuvos Respublikos vietos savivaldos įstatymą.

Posėdžio pirmininkas pasiūlė balsuoti dėl posėdžio darbotvarkės.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės narkotikų kontrolės komisijos nuostatų patvirtinimo“ ir teikti svarstyti Tarybos posėdyje.

**14. SVARSTYTA. Dėl Neringos savivaldybės tarybos 2017 m. kovo 23 d. sprendimo Nr. T1-44 „Dėl Neringos savivaldybės peticijų komisijos nuostatų patvirtinimo” pakeitimo.**

Spendimo projektą pristatė Aušra Mikalauskienė.Sprendimo projekto tikslas – pakeisti Neringos savivaldybės Peticijų komisijos nuostatus, detaliau apibrėžiant komisijos balsavimą priimant sprendimus, siekiant įgyvendinant Lietuvos Respublikos vietos savivaldos įstatymo 22 straipsnio 10 dalies nuostatas.

Siūlomas nuostatų punktas *„12. Peticijų komisijos posėdžiai yra teisėti, kai juose dalyvauja daugiau kaip pusė visų Peticijų komisijos narių. Peticijų komisijos sprendimai priimami posėdyje dalyvaujančių narių balsų dauguma. Balsams pasiskirsčius po lygiai (laikoma, kad balsai pasiskirstė po lygiai tada, kai balsų „už“ gauta tiek pat, kiek „prieš“, taip pat kai balsų „už“ gauta tiek pat, kiek „prieš“ ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai,**sprendimą lemia Peticijų komisijos pirmininko balsas, o kai šio nėra – Peticijų komisijos pirmininko pavaduotojo balsas.“*

Posėdžio pirmininkas pasiūlė balsuoti dėl posėdžio darbotvarkės.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui **Dėl Neringos savivaldybės tarybos 2017 m. kovo 23 d. sprendimo Nr. T1-44 „Dėl Neringos savivaldybės peticijų komisijos nuostatų patvirtinimo” pakeitimo“** ir teikti svarstyti Tarybos posėdyje.

**2. SVARSTYTA. Dėl Neringos savivaldybės tarybos 2021 m. Sausio 28 d. Sprendimo Nr. T1-11 „Dėl Neringos savivaldybės 2021–2030 metų strateginio plėtros plano patvirtinimo“ pakeitimo.**

Spendimo projektą pristatė Justas Kazlauskas. Šiuo sprendimo projektu siekiama patikslinti Neringos savivaldybės 2021–2030 metų strateginio plėtros plano (toliau – SPP) priemones ir rodiklius, kad jie atitiktų esamą savivaldybės plėtros situaciją ir būtų patogiau stebėti plano įgyvendinimo eigą. Vadovaujantis 2024 m. lapkričio 19 d. neeilinio Biudžeto, finansų ir ūkio valdymo komiteto posėdžio protokolu Nr. T-32, numatyti šie pagrindiniai pakeitimai:

* 1.2.3.2. Etninės kultūros ir istorinio paveldo bei tradicijų išsaugojimas ir kultūrinės edukacijos paslaugų plėtra.
  + Koreguojamas stebėsenos rodiklio „Renginių skaičius“ apibrėžimas į „Savivaldybės biudžeto lėšomis finansuojamų didžiųjų tradicinių renginių skaičius“. Siektina reikšmė – 50 vnt.
* 2.2.3.1. Fiziniam aktyvumui skirtos infrastruktūros ir erdvių sukūrimas, atnaujinimas ir pritaikymas.
  + Rodiklį „Įrengta ir atnaujinta aktyvaus poilsio, laisvalaikio, sporto infrastruktūra, vnt.“ pakeičia du rodikliai:
    - „Įrengta aktyvaus poilsio, laisvalaikio, sporto infrastruktūra.“ Siektina reikšmė – 5 vnt.
    - „Atnaujinta aktyvaus poilsio, laisvalaikio, sporto infrastruktūra.“ Siektina reikšmė – 25 vnt.
  + Rodiklį „Atnaujintos ir įrengtos sporto zonos“ pakeičia du rodikliai:
    - „Įrengtos sporto zonos.“ Siektina reikšmė – 5 vnt.
    - „Atnaujintos sporto zonos.“ Siektina reikšmė – 25 vnt.
* 2.1.1.6. Savivaldybės susisiekimo sistemos modernizavimas.
  + Rodiklis „Parengtas planas dėl susiekimo sistemos perėjimo prie nulinės CO2 emisijos“ keičiamas į „Parengtas planas dėl susisiekimo sistemos perėjimo prie neutralios CO2 emisijos.“ Siektina reikšmė – 1 vnt.
* 3.3.1.1. Daugiabučių modernizavimo programos parengimas ir kvartalinės renovacijos vykdymas.
  + Naikinamas rodiklis „Įgyvendinta kvartalinė renovacija.“
* 1.1.2.5. Daugiafunkcinių kultūros objektų įrengimas.
  + Rodiklį „Kultūros objektų įrengimas – 2 vnt. (vasaros estrados konversija ir Kuršių buities muziejus)“ pakeičia du rodikliai:
    - „Vasaros estrados konversijos projekto įgyvendinimas – 1 vnt.“
    - „Kuršių buities muziejaus projekto įgyvendinimas – 1 vnt.“
* 2.2.2.1. Rėmimo ir motyvavimo programos sukūrimas specialistams, siekiant juos pritraukti ir išlaikyti.
  + Rodiklis „Sukurta rėmimo ir motyvavimo programa“ keičiamas į „Specialistų rėmimo ir motyvavimo priemonės“. Siektina reikšmė – 5 vnt.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2021 m. Sausio 28 d. Sprendimo Nr. T1-11 „Dėl Neringos savivaldybės 2021–2030 metų strateginio plėtros plano patvirtinimo“ pakeitimo“ ir teikti svarstyti Tarybos posėdyje.

*Nuo 3 klausimo nusišalino visi komiteto nariai, tačiau nesusidarius kvorumui, kuris reikalingas sprendimui priimti, posėdžio pirmininkas nusišalinimų nepriėmė ir sugrąžino komiteto narius svarstyti klausimą.*

**3. SVARSTYTA. Dėl Neringos savivaldybės 2025–2027 metų strateginio veiklos plano patvirtinimo.**

Spendimo projektą pristatė Justas Kazlauskas. Sprendimo projekto tikslas – patvirtinti Neringos savivaldybės strateginį veiklos planą (toliau – SSVP) 2025-2027 metams. Neringos SSVP skirtas įgyvendinti Neringos savivaldybės 2021–2030 metų strateginį plėtros planą, patvirtintą Neringos savivaldybės tarybos 2021 m. sausio 28 d. sprendimu Nr. T1-11.

Neringos SSVP parengtas atsižvelgiant į Neringos savivaldybės strateginiame plėtros plane suformuotus strateginius tikslus, aprašytas savivaldybės vykdomos programas bei nurodytas lėšas ir finansavimo šaltinius programoms įgyvendinti.

SSVP yra rengiamas 3 metų laikotarpiui (kiekvienais metais jį tikslinant), detalizuoja savivaldybės strateginio plėtros plano ir savivaldybės atskirų ūkio šakų (sektorių) plėtros programų tikslų ir uždavinių įgyvendinimą ir sudaromas atsižvelgiant į planuojamus savivaldybės finansinius ir žmogiškuosius išteklius.

Neringos 2025–2027 metų SSVP projektą sudaro 8 veiklos programos, susidedančios iš Strateginio plėtros plano tikslų, uždavinių, priemonių, veiklos plano veiklų, finansavimo šaltinių ir rodiklių suvestinės, bei aprašomosios dalies, Neringos savivaldybės 2025–2027 metų administracinės naštos mažinimo priemonių įgyvendinimo plano, Savivaldybės viešųjų įstaigų ir savivaldybės valdomų įmonių planuojamų pasiekti pagrindinių veiklos rodiklių, 2025–2027 metų Neringos savivaldybės infrastruktūros plėtros priemonių plano ir 2025 metų Neringos savivaldybės infrastruktūros plėtros rėmimo programos lėšų panaudojimo plano.

Justas Kazlauskas komiteto nariams pristatė atliktus pakeitimus, kurie taip pat yra suderinti su savivaldybės biudžeto projektu:

1. Kultūros programos koordinatorė prašo programoje pakeisti veiklos 2.2.1.3.3. „Neringos muziejų veiklos organizavimas ir užtikrinimas“ poreikį 2025 metams į 581,3 tūkst. Eur.
2. Miesto infrastruktūros priežiūros ir plėtros programos koordinatorė prašo patikslinti veiklos 2.1.1.5.1 „Šaligatvių ir gatvių dangų remontas“ lėšų poreikį į 106,8 tūkst. Eur.
3. Socialinės paramos programos koordinatorė prašo patikslinti veiklos 2.2.2.2.1. „Savivaldybės būsto statyba “ lėšų poreikį į 40,0 tūkst. Eur.
4. Savivaldybės valdymo programos koordinatorė prašo įtraukti naują veiklą 3.3.5.3.15 „Savivaldybei priskirtai valstybinei žemei ir kitam valstybiniam turtui valdyti, naudoti ir disponuoti juo patikėjimo teise (perimamų patikėjimo teise valstybinės žemės ir miško sklypų patikėtinio) funkcijai atlikti“. Numatomas poreikis tik iš valstybės biudžeto lėšų – 0,5 tūkst. Eur 2025 metais. 2026-2027 m. – 1,0 tūkst.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2025–2027 metų strateginio veiklos plano patvirtinimo“ su pakeitimaisir teikti svarstyti Tarybos posėdyje.

*Nuo 4 klausimo nusišalino visi komiteto nariai, tačiau nesusidarius kvorumui, kuris reikalingas sprendimui priimti, posėdžio pirmininkas nusišalinimų nepriėmė ir sugrąžino komiteto narius svarstyti klausimą.*

**4.** **SVARSTYTA. Dėl Neringos savivaldybės 2025–2027 metų biudžeto patvirtinimo.**

Spendimo projektą pristatė Janina Kobozeva. Sprendimo projekto tikslas - patvirtinti Neringos savivaldybės 2025–2027 metų biudžetą.

2025 metais Neringos savivaldybės biudžeto planuojamos pajamos – **21 777,1 tūkst.** Eur ir 3 258,5 tūkst. Eur metų pradžios lėšų likutis. Mokesčiai 2025 metų savivaldybės biudžete sudarys **13 531,5** tūkst. Eur. Dotacijos 2025 metų savivaldybės biudžete sudarys **2992,4 tūkst. Eur.** Kitos pajamos 2025 metų savivaldybės biudžete sudarys **5253,2 tūkst. Eur**,2025 metų apyvartinės lėšos – **3 258,5 tūkst. Eur**.

Neringos savivaldybės 2025 metų planuojami biudžeto asignavimai – **25 035,6** tūkst. Eur, iš jų: **3 258,5** tūkst. Eur – apyvartinių lėšų 2025 m. sausio 1 d. likutis (2024-01-01 lėšų likutis – 5 013,2 tūkst. Eur) (sprendimo projekto 2 priedas), t. y. 2 074,4 tūkst. Eur, arba 8,28 % daugiau, nei 2024 metais patvirtinti biudžeto asignavimai. 01 Savivaldybės valdymo programai planuojama – **4 839,5** tūkst. Eur, 02 Ugdymo ir sporto veiklos programai vykdyti planuojama – **4 403,8** tūkst. Eur, 03 Kultūros ir jaunimo veiklos programai planuojama – **5 666,8** tūkst. Eur, 04 Socialinės paramos programai planuojama – **1 304,3** tūkst. Eur, 05 Miesto infrastruktūros priežiūros ir plėtros programai planuojama – **7 276,7** tūkst. Eur, 06 Aplinkos apsaugos programai planuojama – **665,6** tūkst. Eur, 07 Turizmo rekreacijos, smulkaus ir vidutinio verslo programai planuojama – **292,9** tūkst. Eur, 08 Sveikatos priežiūros programai planuojama – **586,0** tūkst. Eur.

Janina Kobozeva komiteto nariams pristatė po jungtinio komitetų posėdžio atliktus pakeitimus:

1 priede padidintas prognozuojamas pajamų planas „Nuomos mokesčio už valstybinę žemę ir valstybinio vidaus vandenų fondo vandens telkinius“ 18,0 tūkst. Eur.

01 Savivaldybės valdymo programoje iš veiklos „Neringos savivaldybės administracijos valstybės tarnautojų ir darbuotojų darbo organizavimas“ 0,1 tūkst. Eur perkeliamas į veiklą „Mero rezervas“ 0,1 tūkst. Eur

02 Ugdymo ir sporto veiklos programai padidinami asignavimai 25,0 tūkst. Eur veikloms: „Nidos lopšelio-darželio „Ąžuoliukas“ pastato modernizavimui“ 18,0 tūkst. Eur, „Renginių, pedagogų kompetencijų tobulinimui, organizavimas“ 5,0 tūkst. Eur ir „Pedagogų inovacijų skatinimas“ 2,0 tūkst. Eur.

04 Socialinės paramos programai padidinti asignavimus veiklai „Savivaldybės būsto statyba“ 40,0 tūkst. Eur

05 Miesto infrastruktūros priežiūros ir plėtros programai sumažinti asignavimus veiklai Teritorijų planavimo dokumentų rengimas“ 47,0tūkst. Eur

07 Turizmo rekreacijos, smulkaus ir vidutinio verslo programoje perskirstomos lėšos tarp veiklų sekančiai:

„Dalyvavimas parodose ir verslo misijose“ – 12,0 tūkst. Eur (10,0 tūkst. Eur)

„Turizmo rinkodaros priemonių įgyvendinimas“ – 21,5 tūkst. Eur (20,0 tūkst. Eur)

„Bendradarbiavimo bei turizmo paslaugų plėtros vykdymas“ – 5,5 tūkst. Eur (2,0 tūkst. Eur)

„Žurnalistų vizitų organizavimas“ – 8,0 tūkst. Eur (3,0 tūkst. Eur)

„Turizmo sklaidos priemonių gamyba“ – 22,0 tūkst. Eur (27,0 

„Turizmo informacijos vizualinės informacijos infrastruktūros sukūrimas bei įgyvendinimas“ – 3,0 tūkst. Eur (10,0 tūkst. Eur).

Komiteto narė Agnė Jenčauskienė paprašė pateikti Viešosios įstaigos Neringos pirminės sveikatos priežiūros centro darbo užmokesčio duomenis.

Komiteto narė Ieva Venslauskienė priminė, kad įstaiga nepateikė strateginio veiklos plano. Savivaldybės administracija informavo, kad atsakinga specialistė rūpinasi strateginio veiklos plano rengimo procesu ir teikimu Tarybai.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 1 (Ieva Venslauskienė).

NUTARTA. Pritarti sprendimo projektui „Dėl Neringos savivaldybės 2025–2027 metų biudžeto patvirtinimo“ su pakeitimaisir teikti svarstyti Tarybos posėdyje.

**5. SVARSTYTA. Dėl Neringos savivaldybės 2025 metų užimtumo didinimo programos patvirtinimo.**

Spendimo projektą pristatė Žydrūnė Janauskienė. Sprendimo projektu tvirtinama Neringos savivaldybės 2025 metų užimtumo didinimo programa. Įgyvendinus šią programą, bus pasiekti Neringos užimtumo didinimo programos tikslai: padėti sunkiai besiintegruojantiems į darbo rinką bedarbiams laikinai įsidarbinti ir uždirbti pragyvenimui būtinų lėšų; mažinti socialinę įtampą ir atskirtį tarp bendruomenės narių; atnaujinti bedarbių darbinius įgūdžius; padidinti bedarbių galimybes susirasti nuolatinį darbą; didinti Neringos gyventojų užimtumą.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2025 metų užimtumo didinimo programos patvirtinimo“ irteikti svarstyti Tarybos posėdyje.

**6. SVARSTYTA. Dėl Neringos savivaldybės tarybos 2021 m. gruodžio 23 d. sprendimo Nr. T1-238 „Dėl Neringos savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“ pakeitimo.**

Spendimo projektą pristatė Renata Jakienė. Sprendimo projekto tikslas pakeisti Neringos savivaldybės želdynų ir želdinių apsaugos, priežiūros ir tvarkymo komisijos nuostatus, detaliau apibrėžiant komisijos balsavimą priimant sprendimus.

Nuostatų *„13. Komisijos nariai sprendimą svarstomu klausimu priima atviru balsavimu. Balsuojant kiekvienas komisijos narys turi po vieną balsą. Komisijos sprendimas priimamas posėdyje  
dalyvaujančių Komisijos narių balsų dauguma. Balsams pasiskirsčius po lygiai (laikoma, kad balsai  
pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat,  
kiek prieš ir susilaikiusių kartu sudėjus), balsuojama dar kartą. Jei balsavus dar kartą balsai pasiskirsto po lygiai, lemia Komisijos pirmininko balsas. Šiuo atveju Komisijos pirmininkas neturi teisės susilaikyti. Komisijos sprendimas yra teisėtas ir priimtas, jeigu ne mažiau kaip pusė dalyvaujančių Komisijos narių pritaria.“*

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2021 m. gruodžio 23 d. sprendimo Nr. T1-238 „Dėl Neringos savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“ pakeitimo“ir teikti svarstyti Tarybos posėdyje.

**7. SVARSTYTA. Dėl Neringos savivaldybės tarybos 2021 m. gruodžio 23 d. sprendimo Nr. T1-237 „Dėl Neringos savivaldybės želdynų ir želdinių apsaugos taisyklių patvirtinimo“ pakeitimo.**

Spendimo projektą pristatė Renata Jakienė. Sprendimo projekto tikslas – pakeisti Neringos savivaldybės želdynų ir želdinių apsaugos taisyklių papunkčius, kurie nusako atvejus, kai šalinant želdinius, želdinių atkuriamosios vertės kompensacija neskaičiuojama. Pasikeitus Želdynų įstatymui perkeliamos nuostatos apie želdinių šalinimą pakelėse ir medžių šalinimą, kai jų būklė yra nepatenkinama ar bloga.

Savivaldybės administracijos direktoriaus paprašyti išsiaiškinti dėl turto draudimo nuo nuvirtusių medžių padarytos žalos.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2021 m. gruodžio 23 d. sprendimo Nr. T1-237 „Dėl Neringos savivaldybės želdynų ir želdinių apsaugos taisyklių patvirtinimo“ pakeitimo“ir teikti svarstyti Tarybos posėdyje.

**8. SVARSTYTA. Dėl Neringos savivaldybės tarybos 2023 m. rugpjūčio 31 d. sprendimo Nr. T1-195 „Dėl Neringos savivaldybės privatizavimo komisijos nuostatų patvirtinimo“ pakeitimo.**

Spendimo projektą pristatė Aina Kisielienė. Sprendimo projekto tikslas pakeisti Neringos savivaldybės privatizavimo komisijos nuostatus, detaliau apibrėžiant komisijos balsavimą priimant sprendimus.

Siūlomas nuostatų pakeitimas*„8. Privatizavimo komisijos nariai sprendimą svarstomu klausimu priima atviru balsavimu. Balsuojant kiekvienas Privatizavimo komisijos narys turi po vieną balsą. Privatizavimo komisijos sprendimas priimamas posėdyje dalyvaujančių Privatizavimo komisijos narių balsų dauguma. Balsams pasiskirsčius po lygiai (laikoma, kad balsai pasiskirstė po lygiai tada, kai balsų „už“ gauta tiek pat, kiek „prieš“, taip pat kai balsų „už“ gauta tiek pat, kiek „prieš“ ir susilaikiusių kartu sudėjus), balsuojama dar kartą. Jei balsavus dar kartą balsai pasiskirsto po lygiai, lemia Privatizavimo komisijos pirmininko balsas. Šiuo atveju Privatizavimo komisijos pirmininkas neturi teisės susilaikyti. Privatizavimo komisijos sprendimas yra teisėtas ir priimtas, jeigu ne mažiau kaip pusė dalyvaujančių Privatizavimo komisijos narių pritaria.“*

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. rugpjūčio 31 d. sprendimo Nr. T1-195 „Dėl Neringos savivaldybės privatizavimo komisijos nuostatų patvirtinimo“ pakeitimo**“** ir teikti svarstyti Tarybos posėdyje.

**9. SVARSTYTA. Dėl sutikimo perimti turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise.**

Spendimo projektą pristatė Aina Kisielienė. Parengto sprendimo projekto tikslas - sutikti perimti Neringos savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį turtą (nešiojamasis kompiuteris „HP ProBook 445 G11“ - 1 vnt.). Perėmus turtą savivaldybės nuosavybėn, perduoti jį Neringos savivaldybės Viktoro Miliūno viešajai bibliotekai valdyti, naudoti ir disponuoti juo patikėjimo teise ir naudoti bibliotekos veikloje, plėtojant viešosios interneto prieigos paslaugų teikimą.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl sutikimo perimti turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ ir teikti svarstyti Tarybos posėdyje.

**10. SVARSTYTA. Dėl finansinio turto įtraukimo į privatizuojamų objektų sąrašą.**

Spendimo projektą pristatė Aina Kisielienė. Parengto sprendimo projekto tikslas - įtraukti į privatizuojamų objektų sąrašą savivaldybei nuosavybės teise priklausantį finansinį  
turtą 290 paprastųjų vardinių Uždarosios akcinės bendrovės „Neringos komunalininkas“ akcijų.

Bendrovė veiklos nevykdo, turto neturi. Bus parduotos savivaldybei nuosavybės teise  
priklausančios bendrovės akcijos ir gautos lėšos pateks į savivaldybės biudžetą.

Bendrovės įstatinį kapitalą sudaro 300 paprastųjų akcijų, iš jų 290 priklauso Neringos  
savivaldybei, 4 – fiziniams asmenims, 6 – valstybei (Valstybės įmonė Turto bankas). Vienos akcijos  
nominali vertė – 11,58 Eur, įstatinis kapitalas sudaro 3474 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl sutikimo perimti turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ ir teikti svarstyti Tarybos posėdyje.

**11. SVARSTYTA. Dėl Neringos savivaldybės tarybos 2019 m. gruodžio 19 d. sprendimo Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“ pakeitimo.**

Spendimo projektą pristatė Audronė Tribulaitė. Parengto sprendimo projekto tikslas – pakeisti Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašą, patvirtintą Neringos savivaldybės tarybos 2019 m. gruodžio 19 d. sprendimu Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“, siekiant suteikti materialinę pagalbą bendrai gyvenantiems asmenims ar vienam gyvenančiam asmeniui (toliau – asmenys), turintiems įsiskolinimų už socialinio būsto nuomą, sudaromos sąlygos asmenims pateikti prašymus ne tik atvykus į Neringos savivaldybės administracijos Socialinės paramos skyrių (toliau – Socialinės paramos skyrius), bet ir suteikti galimybę pateikti prašymus el. paštu bei tikslinamos sąvokos pagal šiuo metu galiojančius teisės aktus.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2019 m. gruodžio 19 d. sprendimo Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“ pakeitimo“ ir teikti svarstyti Tarybos posėdyje.

**12. SVARSTYTA. Dėl Neringos savivaldybės tarybos 2023 m. gegužės 25 d. sprendimo Nr. T1-120 „Dėl Paramos teikimo išimties tvarka komisijos nuostatų patvirtinimo ir komisijos sudarymo“ pakeitimo.**

Spendimo projektą pristatė Audronė Tribulaitė.Parengto sprendimo projekto tikslas – pakeisti Paramos teikimo išimties tvarka komisijos nuostatus, patvirtintus Neringos savivaldybės tarybos 2023 m. gegužės 25 d. sprendimu Nr. T1-120 „Dėl Paramos teikimo išimties tvarka komisijos nuostatų patvirtinimo ir komisijos sudarymo“ (toliau – Komisijos nuostatai), siekiant patikslinti Komisijos nuostatus pagal šiuo metu galiojančius teisės aktus.

Šiuo tarybos sprendimo projektu siūlome:

- pakeisti Komisijos nuostatų 2 punktą, kuriame tikslinamas teisės aktas, nes nuo 2024 m. birželio 11 d. įsigaliojo naujas Lietuvos Respublikos Socialinės apsaugos ir darbo ministro įsakymas Nr. A1-397 „Dėl Mokėjimo už socialines paslaugas tvarkos aprašo patvirtinimo“, o Lietuvos Respublikos Vyriausybės 2006 m. birželio 14 d. nutarimas Nr. 583 „Dėl mokėjimo už socialines paslaugas tvarkos aprašo patvirtinimo“ neteko galios.

- papildyti Komisijos nuostatų 6 punktą, nes pagal šiuo metu galiojančius teisės aktus, komisija svarsto Savivaldybės gyventojų ar tarpininkaujančių institucijų prašymus, priima sprendimus ir teikia išvadas bei rekomendacijas ne tik Savivaldybėsmerui ar jo įgaliotam asmeniui, bet ir Savivaldybės tarybai ar Administracijos direktoriui ar jo įgaliotam asmeniui.

- pakeisti Komisijos nuostatų 15 punktą, nes vadovaujantis šiuo metu galiojančiu VSĮ, kiekviena savivaldybės taryba turi pareigą nustatyti tvarką, kuria vadovaujantis būtų tęsiamas balsavimas tuo atveju, jei ir po antro balsavimo, kaip tai numatyta VSĮ 22 straipsnio 10 dalyje, balsai pasiskirstytų po lygiai. Atsižvelgiant į tai siūloma papildyti šį punktą, kuriame būtų nustatyta, jeigu balsavus dar kartą balsai pasiskirsto po lygiai, lemiamą balsą turi komisijos pirmininkas.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. gegužės 25 d. sprendimo Nr. T1-120 „Dėl Paramos teikimo išimties tvarka komisijos nuostatų patvirtinimo ir komisijos sudarymo“ pakeitimo“ ir teikti svarstyti Tarybos posėdyje.

*Nuo 15 klausimo nusišalino visi komiteto nariai (išskyrus Ramunę Liukienę ir Ernestą Zinkevičių), tačiau nesusidarius kvorumui, kuris reikalingas sprendimui priimti, posėdžio pirmininkas nusišalinimų nepriėmė ir sugrąžino komiteto narius svarstyti klausimą.*

**15. SVARSTYTA. Dėl išnuomotų be aukciono valstybinės žemės sklypų verčių perskaičiavimo.**

Spendimo projektą pristatė Renata Kuprienė. Spendimo projektą pristatė Violeta Šiaudvytienė. Parengto sprendimo projekto tikslas - siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, kad sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis, reikalingas tarybos sprendimas dėl valstybinės žemės sklypų verčių perskaičiavimo.

Siūloma:

1. perskaičiuoti išnuomotų be aukciono valstybinės žemės sklypų vertes, nuo kurių  
   skaičiuojamas žemės nuomos mokestis, kas 3 metus;
2. pavesti Neringos savivaldybės administracijai kasmet peržiūrėti valstybinės žemės sklypų  
   nuomos sutartis, sudarytas anksčiau kaip prieš trejus (3) metus, ir iki einamųjų metų rugsėjo 1 d. parengti Tarybos sprendimo projektą dėl valstybinės žemės sklypų verčių perskaičiavimo.

Posėdžio pirmininkas Vaidas Venckus atkreipė dėmesį, kad šiuo sprendimu būtų perskaičiuojami tik tiek sklypai kuriose yra sudarytos žemės nuomos sutartys. Diskutuota dėl žemės sklypų kurie neturi sudarę nuomos sutarčių, kaip tokiu atveju taikomi perskaičiavimai. Posėdžio pirmininkas pasiūlė bendrai peržiūrėti žemės sklypų verčių perskaičiavimus, įvertinant žemės naudojimo būdus, bei pakilusią žemės vertę.

Posėdžio pirmininkas pasiūlė balsuoti dėl sprendimo projekto.

Balsuota: už – 1 (Laurynas Vainutis), prieš – 2 (Vaidas Venckus, Aušra Mikalauskienė), susilaikė – 6.

NUTARTA. Nepritarti sprendimo projektui „Dėl Neringos savivaldybės tarybos 2019 m. gruodžio 19 d. sprendimo Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“ pakeitimo“ ir teikti svarstyti alternatyvų sprendimo projektą Tarybos posėdyje.

**16. SVARSTYTA. Dėl kelių priežiūros ir plėtros programos aprašo patvirtinimo.**

Spendimo projektą pristatė Simonas Sakevičius. Parengto sprendimo projekto tikslas - patvirtinti kelių priežiūros ir plėtros programos lėšų, skirtų Neringos savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo pakeitimus.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl kelių priežiūros ir plėtros programos aprašo patvirtinimo“ ir teikti svarstyti Tarybos posėdyje.

Posėdžio pirmininkas Vaidas Venckus

Posėdžio sekretorė Ignė Kriščiūnaitė