

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2025-04-17 Nr. T-14

Neringa

Posėdis vyko: 9.00 val. – 13.10 val. (nuotoliniu būdu)

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Aušra Mikalauskienė, Ernestas Zinkevičius, Agnė Jenčauskienė, Ramunė Liukienė, Zigmantas Raudys, Ieva Venslauskienė, Laurynas Vainutis, Justina Kupčinskaitė-Lukauskienė.

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos Kultūros skyriaus vedėja Edita Radzevičienė, BĮ „Neringos muziejai“ direktorė Lina Motuzienė, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Miesto tvarkymo ir statybos vyr. specialistė (ekologė) Renata Jakienė, BĮ „Paslaugos Neringai“ direktoriaus pavaduotojas Artūras Vaičiūnas, Neringos savivaldybės administracijos Strateginio planavimo, investicijų ir turizmo skyriaus vyr. specialistas Justas Kazlauskas, Neringos savivaldybės administracijos Socialinės paramos skyriaus vedėja Audronė Tribulaitė, Neringos socialinių paslaugų centro l.e.p. direktorė Ingrida Kazokevičiūtė, Neringos savivaldybės administracijos Švietimo skyriaus vedėjas Asta Baškevičienė, Neringos sporto mokyklos direktorius Norbertas Airošius, Nidos lopšelio-darželio „Ąžuoliukas“ direktorė Joana Mažeikienė, Neringos gimnazijos direktorius Sims Survila, Viktoro Miliūno viešosios bibliotekos direktorė Dalia Greičiūtė, Liudviko Rėzos kultūros centro direktorė Sonata Vaitonienė, Nidos KTIC „Agila“ direktorė Edita Lubickaitė, Neringos savivaldybės administracijos Socialinės paramos skyriaus vyr. specialistė (tarpinstitucinio bendradarbiavimo koordinatorė) Edita Vaitkutė-Zinkė.

**DARBOTVARKĖ:**

1. Dėl darbotvarkės patvirtinimo.
2. Dėl Neringos savivaldybės 2025–2027 metų biudžeto patvirtinimo pakeitimo. (Nr. TP – 114 Janina Kobozeva)
3. Dėl Neringos savivaldybės tarybos 2025 m. sausio 30 d. sprendimo Nr. T1-23 „Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti“ pakeitimo. (Nr. TP – 124 Simonas Sakevičius)
4. Dėl Neringos muziejų nuostatų patvirtinimo. (Nr. TP – 92 Elena Tarvainienė)
5. Dėl savivaldybės būsto pardavimo. (Nr. TP – 127 Aina Kisielienė)
6. Dėl vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti lengvatos suteikimo asociacijos „Vidmarės“ nariams. (Nr. TP – 115 Renata Jakienė)
7. Dėl biudžetinės įstaigos „Paslaugos Neringai“ 2024 metų metinių veiklos ataskaitų rinkinio patvirtinimo ( Nr. TP – 128 Renata Jakienė).
8. Dėl biudžetinės įstaigos „Paslaugos Neringai“ teikiamų atlygintinų paslaugų kainų nustatymo. (Nr. TP – 125 Renata Jakienė)
9. Dėl pritarimo projekto „Klaipėdos regiono integruotos viešojo transporto sistemos funkcionavimui reikalingos infrastruktūros įrengimas Neringoje“ įgyvendinimui. (Nr. TP – 85 Justas Kazlauskas)
10. Dėl projekto „Klaipėdos regiono turistinio patrauklumo didinimas“ įgyvendinimo. (Nr. TP – 134 Justas Kazlauskas)
11. Dėl Neringos socialinių paslaugų centro nuostatų patvirtinimo. (Nr. TP – 100 Audronė Tribulaitė)
12. Dėl Neringos socialinių paslaugų centro 2024 metų metinių ataskaitų rinkinio patvirtinimo. (Nr. TP – 102 Audronė Tribulaitė)
13. Dėl Neringos savivaldybės tarybos 2024 m. rugpjūčio 29 d. sprendimo Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ pakeitimo. (Nr. TP – 117 Audronė Tribulaitė)
14. Dėl Neringos savivaldybės tarybos 2019 m. vasario 21 d. sprendimo Nr. T1-35 „Dėl Nevyriausybinių organizacijų socialinių projektų dalinio finansavimo Neringos savivaldybės biudžeto lėšomis tvarkos aprašo patvirtinimo“ pakeitimo. (Nr. TP – 132 Audronė Tribulaitė)
15. Dėl Neringos meno mokyklos 2024 metų metinių ataskaitų rinkinio tvirtinimo. (Nr. TP – 101 Asta Baškevičienė)
16. Dėl Neringos sporto mokyklos 2024 metų metinių ataskaitų rinkinio tvirtinimo. (Nr. TP – 103 Asta Baškevičienė)
17. Dėl Nidos lopšelio-darželio „Ąžuoliukas“ 2024 metų metinių ataskaitų rinkinio tvirtinimo. (Nr. TP – 112 Asta Baškevičienė)
18. Dėl Neringos gimnazijos 2024 metų metinių ataskaitų rinkinio tvirtinimo. (Nr. TP – 111 Asta Baškevičienė)
19. Dėl klasių ir priešmokyklinio ugdymo grupių skaičiaus bei mokinių skaičiaus jose 2025–2026 mokslo metais Neringos savivaldybės švietimo įstaigose nustatymo. (Nr. TP – 113 Asta Baškevičienė)
20. Dėl priėmimo į Neringos savivaldybės mokyklas mokytis pagal priešmokyklinio ir bendrojo ugdymo programas tvarkos aprašo patvirtinimo. (Nr. TP-135 Asta Baškevičienė)
21. Dėl Neringos savivaldybės tarybos 2017 m. kovo 23 d. sprendimo Nr. T1-58 „Dėl Neringos sporto mokyklos teikiamų atlygintinų paslaugų kainų nustatymo“ pakeitimo. (Nr. TP – 133 Asta Baškevičienė)
22. Dėl 2026 metų paskelbimo Martyno Liudviko Rėzos metais Neringoje. (Nr. TP – 79 Edita Radzevičienė)
23. Dėl Neringos muziejų 2024 metų metinių ataskaitų rinkinio patvirtinimo. (Nr. TP – 121 Edita Radzevičienė)
24. Dėl Neringos savivaldybės Viktoro Miliūno viešosios bibliotekos 2024 metų metinių ataskaitų rinkinio patvirtinimo. (Nr. TP – 106 Edita Radzevičienė)
25. Dėl Liudviko Rėzos kultūros centro 2024 metų metinių ataskaitų rinkinio patvirtinimo. Nr. (TP – 109 Edita Radzevičienė)
26. Dėl Nidos kultūros ir turizmo informacijos centro „Agila“ 2024 metų metinių ataskaitų rinkinio patvirtinimo. (Nr. TP – 110 Edita Radzevičienė)
27. Dėl Nidos kultūros ir turizmo informacijos centro „Agila“ teikiamų atlygintinų paslaugų kainų nustatymo. (Nr. TP – 126 Diana Liutkutė)
28. Dėl Neringos savivaldybės visuomenės sveikatos stebėsenos 2023 metų ataskaitos patvirtinimo. (Nr. TP – 93 Edita Vaitkutė-Zinkė)
29. Dėl Neringos savivaldybės 2024 metų visuomenės sveikatos rėmimo programos lėšomis finansuojamų priemonių vykdymo ataskaitos patvirtinimo. (Nr. TP – 104 Edita Vaitkutė-Zinkė)
30. Dėl Neringos savivaldybės 2025 metų visuomenės sveikatos rėmimo specialiosios programos ir jos sąmatos patvirtinimo. (Nr. TP – 105 Edita Vaitkutė-Zinkė)
31. Dėl VšĮ Neringos pirminės sveikatos priežiūros centro 2024 metų metinių ataskaitų rinkinio tvirtinimo. (Nr. TP – 123 Edita Vaitkutė-Zinkė)
32. Dėl Neringos savivaldybės tarybos 2023 m. birželio 29 d. sprendimo Nr. T1-169 „Dėl Neringos savivaldybės šeimos komisijos sudarymo ir jos nuostatų patvirtinimo“ pakeitimo. (Nr. TP – 122 Edita Vaitkutė-Zinkė)
33. Dėl kandidatų į Asociacijos „Vidmarės“ valdybą. (Nr. TP – 116 Ignė Kriščiūnaitė)

**1. SVARSTYTA. Dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų posėdžio darbotvarkę sudarytą iš 32 klausimų.

NUTARTA. Bendru komiteto narių sutarimu pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

**2. SVARSTYTA. Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2025–2027 metų Neringos savivaldybės biudžetą. Janina Kobozeva informavo komiteto narius, kad buvo gautas papildomas administracijos raštas dėl asignavimų perskirstymo miesto infrastruktūros ir priežiūros plėtros programoje (05).

**Biudžeto pajamos.**

Savivaldybės biudžeto pajamų planas didinamas 80,3 tūkst. Eur, iš jų:65,5 tūkst. Eur dotacijos iš kitų valdžios sektoriaus subjektų (vietinės reikšmės keliams ir savivaldybių institucijų valdomiems vietinės reikšmės keliams paskirstymo 2025 metais), 3,8 tūkst. Eur kita tikslinė dotacija (lėšos profesiniam orientavimui (bendrojo ugdymo mokykloms karjeros specialistų etatams) ir 11,0 tūkst. Eur kitos neišvardytos pajamos.

**Biudžeto asignavimai.**

Didinami asignavimai ugdymo ir sporto veiklos programos (02) – 3,8 tūkst. Eur veiklai „Neringos gimnazijos veiklos užtikrinimas“ VB (valstybės biudžeto lėšos).

Didinami asignavimai turizmo, rekreacijos, smulkaus ir vidutinio verslo programos (07) – 11,0 tūkst. Eur veiklai „Turizmo rinkodaros priemonių įgyvendinimas“.

Didinami asignavimai miesto infrastruktūros ir priežiūros plėtros programos (05) – 65,5 tūkst. Eur veiklai „Šaligatvių ir gatvių dangų remontas“ KPP.

Perskirstomi asignavimai kultūros ir jaunimo veiklos programos (03) tarp veiklų, perkeliant iš veiklos „Nidos KTIC „Agila“ rekonstrukcija ir įrengimas“ 50,8 tūkst. Eur į veiklą „Nidos kultūros ir turizmo informacijos centro „Agila“ veiklos užtikrinimas“ 50,8 tūkst. Eur.

Perskirstomi asignavimai miesto infrastruktūros ir priežiūros plėtros programos (05) KPP lėšos tarp veiklų, perkeliant iš veiklų „Automobilių stovėjimo aikštelės, adresu Taikos g. 39, Neringa statybos darbai“ 182,5 tūkst. Eur ir „Saugaus eismo priemonių įgyvendinimas“ 50,0 tūkst. Eur į veiklą „Šaligatvių ir gatvių dangų remontas“ KPP 232,5 tūkst. Eur.

Perskirstomi asignavimai turizmo, rekreacijos, smulkaus ir vidutinio verslo programos (07) tarp veiklų, perkeliant iš veiklos „Tarptautinių projektų įgyvendinimas“ 6,5 tūkst. Eur į veiklą „Turizmo rinkodaros priemonių įgyvendinimas“ 6,5 tūkst. Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo“su pakeitimaisir teikti svarstyti Tarybos posėdyje.

**3. SVARSTYTA. Dėl Neringos savivaldybės tarybos 2025 m. sausio 30 d. sprendimo Nr. T1-23 „Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti“ pakeitimo.**

Sprendimo projektą pristatė Sigitas Šveikauskas. Parengto sprendimo projekto tikslas -patvirtinti vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti nuostatų pakeitimą. Sigitas Šveikauskas pristatė naujus esminius pakeitimus: nustatyta nauja Mėlynoji zona, Vietinė rinkliava netaikoma fizinių ir juridinių asmenų 1 (vienai) transporto priemonei, kurie vykdo veiklą savivaldybės nustatytose viešosiose vietose ar aukciono būdu išnuomotose vietose, 200 metrų spinduliu.

Komitete pasiūlyta atlikti nuostatų pakeitimus:

* Naglių ir Lotmiškio gatves įtraukti į Raudonąją zoną;
* sąvoką „Neįgalieji“ pakeisti „Asmuo su negalia“;
* kelių eismo taisyklėse nustatytą ženklą ,,Neįgalusis“ keisti į asmens su negalia automobilio statymo kortelė (komiteto narės Ievos Venslauskienės pasiūlymas);
* aikštelę Parnidžio kopos apžvalgos aikštelės ir Nidos šiaurinio paplūdimio aikštelę adresu Nidos-Smiltynės pl. 25 priskirti Raudonajai zonai (komiteto narės Justinos Kupčinskaitės-Lukauskienės pasiūlymas).

Posėdžio pirmininkas Vaidas Venckus pasiūlė balsuot dėl pateikto zonų pakeitimo pasiūlymo.

Balsuota: už – 2, prieš – 2, susilaikė – 5.

Aikštelę Parnidžio kopos apžvalgos aikštelės ir Nidos šiaurinio paplūdimio aikštelę adresu Nidos-Smiltynės pl. 25 priskirti Raudonajai zonai nepritarta.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 2 (Justina Kupčinskaitė-Lukauskienė, Laurynas Vainutis).

NUTARTA. Pritarti sprendimo projektui „Dėl Neringos savivaldybės tarybos 2025 m. sausio 30 d. sprendimo Nr. T1-23 „Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti“ pakeitimo“ir teikti svarstyti Tarybos posėdyje.

**4. SVARSTYTA. Dėl Neringos muziejų nuostatų patvirtinimo.**

Sprendimo projektą pristatė Edita Radzevičienė. Sprendimo projekto tikslai: Sprendimo projekto tikslas – įgyvendinti 2025 m. vasario 6 d. Neringos savivaldybės administracijos Centralizuotos vidaus audito tarnybos atlikto Neringos muziejų vidaus audito ataskaitoje Nr. VAT–2 (3.7. R 6.5) pateiktas rekomendacijas ir patvirtinti Neringos muziejų nuostatų naują redakciją, kurioje keičiamos/papildomos nuostatos dėl biudžetinės įstaigos vadovo priėmimo į pareigas (Vietos savivaldos įstatymo 20 str. nuostata), Muziejų savivaldos institucijos – Muziejų tarybos funkcijų ir sandaros (Muziejų įstatymo 18 str. nuostata), darbo santykių ir darbo apmokėjimo (Valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymo nuostatos), finansinės veiklos kontrolės (Biudžetinių įstaigų įstatymo 22 str. 2, 3 d. nuostatos).

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos muziejų nuostatų patvirtinimo“ ir teikti svarstyti Tarybos posėdyje.

**5. SVARSTYTA. Dėl savivaldybės būsto pardavimo.**

Sprendimo projektą pristatė Aina Kisielienė. Šiuo sprendimu siekiama įvykdyti Klaipėdos apylinkės teismo 2024 m. lapkričio 11 d. sprendimą civilinėje byloje Nr. e2-366-637/2024. Neringos savivaldybės administracijai buvo pateiktas savivaldybės būsto nuomininkės prašymas pirkti nuomojamą savivaldybei nuosavybės teise priklausantį būstą adresu Taikos g. 14–14, Neringa (toliau – būstas). Viešųjų pirkimų būdu parinktas turto vertintojas Valstybės įmonė Registrų centras nustatė būsto rinkos vertę – 199 000,00 Eur, kuri, pridėjus 287,98 Eur už turto vertės nustatymą, atitinka būsto pardavimo kainą pagal Lietuvos Respublikos paramos būstui įsigyti ar išsinuomoti įstatymą Nuomininkas nesutiko su nustatyta būsto pardavimo kaina ir kreipėsi į Klaipėdos apylinkės teismą. Teismas nustatė, kad parduodamo būsto rinkos vertė yra 168 000,00 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 1 (Laurynas Vainutis).

NUTARTA. Pritarti sprendimo projektui „Dėl savivaldybės būsto pardavimo“ir teikti svarstyti Tarybos posėdyje.

**6. SVARSTYTA. Dėl vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti lengvatos suteikimo asociacijos „Vidmarės“ nariams.**

Sprendimo projektą pristatė Renata Jakienė. Parengto sprendimo projektu siūloma asociacijos „Vidmarės“ narių – A. Noro žuvies perdirbimo įmonės, A. Kazlausko įmonės, S. Pociaus gintaro apdirbimo ir realizavimo įmonės ir J. Šato žuvies apdirbimo įmonės vidaus vandenų transporto priemonėms (toliau – VVTP) suteikti lengvatą už laivų švartavimąsi laikotarpiu nuo 2025-05-01 iki 2026-04-16. Priėmus siūlomą sprendimo projektą bendra lengvatos suma sudarytų 6 837,36 Eur.

Komitete pasiūlyta nuo vietinės rinkliavos atleisti Neringoje veikiančias įmonės vykdančias verslinę žvejybą („botais“) Kuršių mariose ir atitinkančias nematerialaus kultūros paveldo reikalavimus. Diskutuota ar tikrai visos įmonės vykdo veiklą.

Komitete paprašyta artimiausiu metu teikti sprendimo projektą dėl vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti (kai vidaus vandenų transporto priemonė iškeliama ant kranto) nuostatų pakeitimo numatant atleidimą nuo vietinės rinkliavos Neringoje veikiančias įmonės vykdančias verslinę žvejybą, puoselėjančias Nematerialaus kultūros paveldo vertybės.

NUTARTA. Bendru komiteto narių sutarimu pritarti sprendimo projektui „Dėl vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti lengvatos suteikimo asociacijos „Vidmarės“ nariams“ ir teikti svarstyti Tarybos posėdyje.

**7. SVARSTYTA. Dėl biudžetinės įstaigos „Paslaugos Neringai“ 2024 metų metinių veiklos ataskaitų rinkinio patvirtinimo.**

Sprendimo projektą pristatė Rima Kasparavičiūtė, Artūras Vaičiūnas. Sprendimo projekto tikslas – patvirtinti Biudžetinės įstaigos ,,Paslaugos Neringai“ (toliau – Įstaiga) 2024 metų veiklos ataskaitų rinkinį. Komiteto nariai apžvelgė įstaigos veiklą. Komiteto narė Agnė Jenčauskienė atkreipė dėmesį, jog veiklos ataskaitoje minima, kad įstaiga susiduria su darbuotojų trūkumu dėl jų patiriamų kelionės išlaidų. Pažymėta, kad savivaldybė dalį kelionės išlaidų kompensuoja.

Komitete paprašyta per Šv. Vėlykų savaitgalį miesto svečiams užtikrini viešųjų tualetų veikimą.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Biudžetinės įstaigos „Paslaugos Neringai“ teikiamų atlygintinų paslaugų kainų nustatymo“ ir teikti svarstyti Tarybos posėdyje.

**8. SVARSTYTA. Dėl Biudžetinės įstaigos „Paslaugos Neringai“ teikiamų atlygintinų paslaugų kainų nustatymo.**

Sprendimo projektą pristatė Renata Jakienė, Artūras Vaičiūnas. Pasikeitus teisės aktams, būtina papildyti teikiamų atlygintinų paslaugų sąrašą vidaus vandenų uoste teikiamų paslaugų įkainiais. Paslaugos nėra naujos, jų įkainiai buvo numatyti teisės akte, kuris yra panaikintas (2025 m. sausio 30 d. sprendimo Nr. T1-22 „Dėl vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti (kai vidaus vandenų transporto priemonė iškeliama ant kranto) nuostatų patvirtinimo“ 4 punktu), todėl vidaus vandenų uoste teikiamos paslaugos su įkainiais perkeliamos į bendrą biudžetinės įstaigos „Paslaugos Neringai“ teikiamų atlygintinų paslaugų sąrašą.

Komiteto narys pasiūlė pakeisti paslaugų kainų sąrašo 6.4 punktą „Vienkartinis pasinaudojimas slipu, 20 Eur už kartą“ ir pasiūlė sudaryti galimybes asmenims turintiems ilgalaikio arba trumpalaikio stovėjimo leidimą slypu naudotis nemokamai.

Bendru komiteto narių supratimu pasiūlymui pritarta.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl biudžetinės įstaigos „Paslaugos Neringai“ 2024 metų metinių veiklos ataskaitų rinkinio patvirtinimo“ su pakeitimaisir teikti svarstyti Tarybos posėdyje.

**9. SVARSTYTA. Dėl pritarimo projekto „Klaipėdos regiono integruotos viešojo transporto sistemos funkcionavimui reikalingos infrastruktūros įrengimas Neringoje“ įgyvendinimui.**

Sprendimo projektą pristatė Justas Kazlauskas. Sprendimo projekto tikslas – pritarti Neringos savivaldybės administracijos projekto „Klaipėdos regiono integruotos viešojo transporto sistemos funkcionavimui reikalingos infrastruktūros įrengimas Neringoje“ (toliau – Projektas) įgyvendinimui ir sudaryti sąlygas efektyvesniam bei patogesniam gyventojų ir poilsiautojų susisiekimui Kuršių nerijoje. Įgyvendinant šį Projektą bus modernizuotas vidaus vandenų uostas Juodkrantėje, rekonstruojant hidrotechninius įrenginius, atliekant automobilių stovėjimo aikštelės kapitalinį remontą, statant naujus vandens uosto statinius bei transporto paskirties pastatą.

Neringos savivaldybė įsipareigoja skirti ne mažiau kaip 15 proc. visų tinkamų Projekto išlaidų iš savivaldybės biudžeto. Bendros išlaidos detalizuotos savivaldybės 2025–2027 m. Strateginio veiklos plano bei biudžeto projektuose. Iki 10 697 929 Eur planuojama finansuoti iš Europos Sąjungos fondų lėšų.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl pritarimo projekto „Klaipėdos regiono integruotos viešojo transporto sistemos funkcionavimui reikalingos infrastruktūros įrengimas Neringoje“ įgyvendinimui“ ir teikti svarstyti Tarybos posėdyje.

**10. SVARSTYTA.** **Dėl projekto „Klaipėdos regiono turistinio patrauklumo didinimas“ įgyvendinimo.**

Sprendimo projektą pristatė Justas Kazlauskas. Sprendimo projekto tikslas – pritarti projekto „Klaipėdos regiono turistinio patrauklumo didinimas“ (toliau – Projektas) įgyvendinimui, Neringos savivaldybės administracijai dalyvaujant partnerio teisėmis, numatant savivaldybės biudžete Projektui finansuoti ne mažiau kaip 1,346235 proc. visų tinkamų finansuoti projekto išlaidų ir pritarti Projekto partnerystės sutarties projektui tarp Projekto vykdytojos – asociacijos „Klaipėdos regionas“ ir 6 regiono savivaldybių administracijų –Projekto partnerių.

Planuojama bendra projekto vertė – 200 000,0 Eur. Įgyvendinant Projektą planuojama parengti ir įgyvendinti Klaipėdos regiono turizmo rinkodaros ir komunikacijos strategiją, įdiegti išmaniąsias technologijas (regiono turizmo informacijos internetinę platformą), skirtas turizmo viešųjų paslaugų valdymo efektyvumui didinti Klaipėdos regione.

Europos Sąjungos paramos lėšų dalis – 170 000,0 Eur. Partnerių, savivaldybių biudžetų, lėšų dalis (15 proc.) – 30 000 Eur. Iš jų Neringos savivaldybės dalis sudaro – 2 692,47 Eur (1,346235 proc.).

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl projekto „Klaipėdos regiono turistinio patrauklumo didinimas“ įgyvendinimo“ ir teikti svarstyti Tarybos posėdyje.

*Komiteto narė* *Justina Kupčinskaitė-Lukauskienė nusišalino nuo dalyvavimo svarstant klausimus Nr. 11, Nr. 12, Nr. 13 dėl darbinių ryšių su Neringos socialinių paslaugų centru. Nusišalinimui bendru Komiteto narių sutarimu pritarta. Komiteto narė atsijungė nuo dalyvavimo posėdyje.*

**11. SVARSTYTA. Dėl Neringos socialinių paslaugų centro nuostatų patvirtinimo.**

Sprendimo projektą pristatė Audronė Tribulaitė. Parengto sprendimo projekto tikslas – patvirtinti Neringos socialinių paslaugų centro (toliau – Centras) nuostatus. Vadovaudamasi Lietuvos Respublikos vietos savivaldos įstatymo (toliau – Įstatymas) 15 straipsnio 2 dalies 9 punktu, 27 straipsnio 2 dalies 6 punktu, Lietuvos Respublikos socialinių paslaugų įstatymo Nr. X-493 pakeitimo įstatymu, Lietuvos Respublikos socialinės apsaugos ir darbo ministro 2022 m. birželio 30 d. įsakymu Nr. A1-451 „Dėl Lietuvos Respublikos socialinės apsaugos ir darbo ministro 2006 m. balandžio 5 d. įsakymo Nr. A1-93 „Dėl Socialinių paslaugų katalogo patvirtinimo“ pakeitimo“, Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl globos centro veiklos aprašo patvirtinimo“, nuo 2024 m. sausio 1  d. įsigaliojus naujai Neįgaliųjų socialinės integracijos įstatymo redakcijai ir ją lydinčių teisės aktų pakeitimams ir atsižvelgiant į Neringos socialinių paslaugų centro raštą yra tikslinamos Centro nuostatų sąvokos susijusios su aukščiau nurodytų teisės aktų pakeitimais.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos socialinių paslaugų centro nuostatų patvirtinimo“ ir teikti svarstyti Tarybos posėdyje.

**12. SVARSTYTA. Dėl Neringos socialinių paslaugų centro 2024 metų metinių ataskaitų rinkinio patvirtinimo.**

Sprendimo projektą pristatė Audronė Tribulaitė, Ingrida Kazokevičiūtė. Tikslas – patvirtinti Neringos socialinių paslaugų centro 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos socialinių paslaugų centro 2024 metų metinių ataskaitų rinkinio patvirtinimo“ ir teikti svarstyti Tarybos posėdyje.

**13. SVARSTYTA. Dėl Neringos savivaldybės tarybos 2024 m. rugpjūčio 29 d. sprendimo Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ pakeitimo.**

Sprendimo projektą pristatė Audronė Tribulaitė. Parengto sprendimo projekto tikslas – pakeisti Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašą, patvirtintą Neringos savivaldybės tarybos 2024 m. rugpjūčio 29 d. sprendimu Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ (toliau – Tvarkos aprašas), kad atitiktų šiuo metu galiojančius teisės aktus.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2024 m. rugpjūčio 29 d. sprendimo Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ pakeitimo“ir teikti svarstyti Tarybos posėdyje.

*Komiteto narė* *Justina Kupčinskaitė-Lukauskienė prisijungė prie posėdžio.*

**14. SVARSTYTA.** **Dėl Neringos savivaldybės tarybos 2019 m. vasario 21 d. sprendimo Nr. T1-35 „Dėl Nevyriausybinių organizacijų socialinių projektų dalinio finansavimo Neringos savivaldybės biudžeto lėšomis tvarkos aprašo patvirtinimo“ pakeitimo.**

Sprendimo projektą pristatė Audronė Tribulaitė. Parengto sprendimo projekto tikslas – pakeisti Nevyriausybinių organizacijų socialinių projektų dalinio finansavimo Neringos savivaldybės biudžeto lėšomis tvarkos aprašo, patvirtinto Neringos savivaldybės tarybos 2019 m. vasario 21 d. sprendimu Nr. T1-35 „Dėl Nevyriausybinių organizacijų socialinių projektų dalinio finansavimo Neringos savivaldybės biudžeto lėšomis tvarkos aprašo patvirtinimo“ (toliau – Tvarkos aprašas), 30 punktą, kad mažinti administracinę naštą, panaikinant Tvarkos apraše numatytus perteklinius reikalavimus projektų teikėjams ir darbuotojams, siekiant sumažinti procesų, kurie šiuo metu reikalingi vykdant Tvarkos aprašo nuostatas.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2019 m. vasario 21 d. sprendimo Nr. T1-35 „Dėl Nevyriausybinių organizacijų socialinių projektų dalinio finansavimo Neringos savivaldybės biudžeto lėšomis tvarkos aprašo patvirtinimo“ pakeitimo“ir teikti svarstyti Tarybos posėdyje.

**15. SVARSTYTA. Dėl Neringos meno mokyklos 2024 metų metinių ataskaitų rinkinio tvirtinimo.**

Sprendimo projektą pristatė Asta Baškevičienė. Tikslas – patvirtinti Neringos meno mokyklos 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos meno mokyklos 2024 metų metinių ataskaitų rinkinio tvirtinimo“ ir teikti svarstyti Tarybos posėdyje.

*Komiteto narys Zigmantas Raudys nusišalino nuo dalyvavimo svarstant klausimą Nr. 16 dėl darbinių ryšių su Neringos sporto mokykla. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**16. SVARSTYTA. Dėl Neringos sporto mokyklos 2024 metų metinių ataskaitų rinkinio tvirtinimo.**

Sprendimo projektą pristatė Asta Baškevičienė, Norbertas Airošius. Tikslas – patvirtinti Neringos sporto mokyklos 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos sporto mokyklos 2024 metų metinių ataskaitų rinkinio tvirtinimo“ ir teikti svarstyti Tarybos posėdyje.

*Komiteto narys Zigmantas Raudys prisijungė prie posėdžio.*

**17. SVARSTYTA. Dėl Nidos lopšelio-darželio „Ąžuoliukas“ 2024 metų metinių ataskaitų rinkinio tvirtinimo.**

Sprendimo projektą pristatė Asta Baškevičienė, Joana Mažeikienė. Tikslas – patvirtinti Neringos gimnazijos 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Nidos lopšelio-darželio „Ąžuoliukas“2024 metų metinių ataskaitų rinkinio tvirtinimo“ ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant klausimą Nr. 18 dėl artimo asmens darbinių ryšių su Neringos gimnazija. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**18. SVARSTYTA. Dėl Neringos gimnazijos 2024 metų metinių ataskaitų rinkinio tvirtinimo.**

Sprendimo projektą pristatė Asta Baškevičienė, Simas Survila. Tikslas – patvirtinti Neringos gimnazijos 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 1 (Agnė Jenčauskienė).

NUTARTA. Pritarti sprendimo projektui„Dėl Neringos gimnazijos2024 metų metinių ataskaitų rinkinio tvirtinimo“ ir teikti svarstyti Tarybos posėdyje.

*Komiteto narys Laurynas Vainutis prisijungė prie posėdžio.*

**19. SVARSTYTA. Dėl Klasių ir priešmokyklinio ugdymo grupių skaičiaus bei mokinių skaičiaus jose 2025–2026 mokslo metais Neringos savivaldybės švietimo įstaigose nustatymo.**

Sprendimo projektą pristatė Asta Baškevičienė. Sprendimo projekto tikslas – atsižvelgiant į Mokinių registro informaciją apie mokinių skaičių klasių komplekte, nustatyti klasių, priešmokyklinio ugdymo grupių skaičių ir vaikų bei mokinių skaičių jose 2025–2026 mokslo metais.

Sprendimo projekto uždaviniai: užtikrinti mokyklinio ir priešmokyklinio amžiaus vaikams mokymosi prieinamumą pagal skirtingas programas; nustatyti komplektuojamas klases Neringos gimnazijoje bei priešmokyklinio ugdymo grupes Nidos lopšelyje-darželyje „Ąžuoliukas“ ir Juodkrantės pradinio ir ikimokyklinio ugdymo skyriuje; numatyti papildomas lėšas Neringos gimnazijai III gimnazijos ir IV gimnazijos klasių ugdymo plano įgyvendinimo finansavimui.

Sprendimui įgyvendinti lėšų poreikis 2025–2026 mokslo metams: 145 312 eurų 11–12 klasių UP įgyvendinimui (100 %) bei 25 233 (2025 m. sausio mėn. duomenimis) priešmokyklinio ugdymui Juodkrantės skyriuje (67 %).

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Klasių ir priešmokyklinio ugdymo grupių skaičiaus bei mokinių skaičiaus jose 2025–2026 mokslo metais Neringos savivaldybės švietimo įstaigose nustatymo“ ir teikti svarstyti Tarybos posėdyje.

**20. SVARSTYTA. Dėl priėmimo į Neringos savivaldybės mokyklas mokytis pagal priešmokyklinio ir bendrojo ugdymo programas tvarkos aprašo patvirtinimo.**

Sprendimo projektą pristatė Asta Baškevičienė. Sprendimo projekto tikslas – patvirtinti Priėmimo į Neringos savivaldybės mokyklas mokytis pagal priešmokyklinio ir bendrojo ugdymo programas tvarkos aprašą, siekiant užtikrinti skaidrų, aiškų ir vieningą mokinių priėmimo procesą, atitinkantį teisės aktų reikalavimus bei vietos bendruomenės poreikius.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl priėmimo į Neringos savivaldybės mokyklas mokytis pagal priešmokyklinio ir bendrojo ugdymo programas tvarkos aprašo patvirtinimo“ir teikti svarstyti Tarybos posėdyje.

*Komiteto narys Zigmantas Raudys nusišalino nuo dalyvavimo svarstant klausimą Nr. 20 dėl darbinių ryšių su Neringos sporto mokykla. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**21. SVARSTYTA. Dėl Neringos savivaldybės tarybos 2017 m. kovo 23 d. sprendimo Nr. T1-58 „Dėl Neringos sporto mokyklos teikiamų atlygintinų paslaugų kainų nustatymo“ pakeitimo.**

Sprendimo projektą pristatė Asta Baškevičienė. Sprendimo projekto tikslas – pakeisti Neringos savivaldybės tarybos 2017 m. kovo 23 d. sprendimu Nr. T1-58 „Dėl Neringos sporto mokyklos teikiamų atlygintinų paslaugų kainų nustatymo“ nustatytas atlygintų paslaugų kainas.

Sprendimo projekto uždaviniai: patenkinti augančius gyventojų ir turistų poreikius ir plėsti veiklos galimybes; sudaryti galimybes vasaros sezono metu mokytis ir aktyviai leisti laiką užsiimant įvairiomis vandens sporto šakomis; nustatyti kainas atsižvelgiant į rinkos kainas, konkurenciją, paslaugų teikimo sąnaudas ir jų unikalumą; atsisakyti paslaugų pozicijų, kurios buvo nepaklausios arba nebuvo teikiamos per pastaruosius metus.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2017 m. kovo 23 d. sprendimo Nr. T1-58 „Dėl Neringos sporto mokyklos teikiamų atlygintinų paslaugų kainų nustatymo“ pakeitimo“ ir teikti svarstyti Tarybos posėdyje.

*Komiteto narys Zigmantas Raudys prisijungė prie posėdžio.*

**22. SVARSTYTA. Dėl 2026 metų paskelbimo Martyno Liudviko Rėzos metais Neringoje.**

Sprendimo projektą pristatė Edita Radzevičienė. Šiuo tarybos sprendimu Neringos savivaldybės tarybai siūloma 2026-uosius paskelbti Martyno Liudviko Rėzos metais Neringoje. Planuojama, kad Martyno Liudviko Rėzos metų programą Neringoje sudarys savivaldybės kultūros, švietimo įstaigų įgyvendinamos iniciatyvos bei kultūros ir meno projektų dalinio finansavimo konkursą laimėję projektai (programa bus papildyta konkursą laimėjusiais projektais). Tikimasi ir tų savivaldybių, kuriose veikė M. L. Rėza, jo bendradarbiai, taip pat sklido Rėzos idėjos, įsitraukimo – tai Klaipėdos miesto, Klaipėdos rajono, Šilutės rajono ir kitos savivaldybės. Rėzos jubiliejinių metų partneriais žada tapti ir Rėzos palikimą tyrinėjančios mokslo įstaigos – Lietuvių literatūros ir tautosakos institutas, Klaipėdos universitetas, tikimasi ir Vilniaus universiteto, Europos universitetų baltistų įsitraukimo.

Edita Radzevičienė paprašė Martyno Liudviko Rėzosmetų paminėjimo programos patvirtinimą partęsti iki 2025 m. liepos 1 d. (sprendimo projekto 2 p.)

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl 2026 metų paskelbimo Martyno Liudviko Rėzos metais Neringoje“ ir teikti svarstyti Tarybos posėdyje.

**23. SVARSTYTA. Dėl Neringos muziejų 2024 metų metinių ataskaitų rinkinio patvirtinimo.**

Sprendimo projektą pristatė Edita Radzevičienė, Lina Motuzienė. Tikslas – patvirtinti Nidos kultūros ir turizmo informacijos centro ,,Agila“ 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos muziejų 2024 metų metinių ataskaitų rinkinio patvirtinimo“ ir teikti svarstyti Tarybos posėdyje.

**24. SVARSTYTA. Dėl Neringos savivaldybės Viktoro Miliūno viešosios bibliotekos 2024 metų metinių ataskaitų rinkinio patvirtinimo.**

Sprendimo projektą pristatė Edita Radzevičienė, Dalia Greičiutė. Tikslas – patvirtinti Neringos savivaldybės Viktoro Miliūno viešosios bibliotekos2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos muziejų 2024 metų metinių ataskaitų rinkinio patvirtinimo“ ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant klausimą Nr. 25 dėl artimo asmens darbinių ryšių su Liudviko Rėzos kultūros centru.**Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**25. SVARSTYTA. Dėl Liudviko Rėzos kultūros centro 2024 metų metinių ataskaitų rinkinio patvirtinimo.**

Sprendimo projektą pristatė Asta Baškevičienė, Sonata Vaitonienė. Tikslas – patvirtinti Liudviko Rėzos kultūros centro 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Liudviko Rėzos kultūros centro2024 metų metinių ataskaitų rinkinio patvirtinimo“ ir teikti svarstyti Tarybos posėdyje.

*Komiteto narys Laurynas Vainutis prisijungė prie posėdžio.*

*Komiteto narys Laurynas Vainutis nusišalino nuo dalyvavimo svarstant klausimus Nr. 26-27 dėl darbinių ryšių su Nidos kultūros ir turizmo informacijos centro ,,Agila“. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**26. SVARSTYTA. Dėl Nidos kultūros ir turizmo informacijos centro ,,Agila“ 2024 metų metinių ataskaitų rinkinio patvirtinimo.**

Sprendimo projektą pristatė Edita Radzevičienė, Edita Lubickaitė. Tikslas – patvirtinti Nidos kultūros ir turizmo informacijos centro ,,Agila“ 2024 metų metinių ataskaitų rinkinį: metinę veiklos ataskaitą, metinių finansinių ataskaitų rinkinį ir metinių biudžeto vykdymo ataskaitų rinkinį.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Nidos kultūros ir turizmo informacijos centro ,,Agila“ 2024 metų metinių ataskaitų rinkinio patvirtinimo“ir teikti svarstyti Tarybos posėdyje.

*Posėdžio pirmininkas Vaidas Venckus nusišalino nuo dalyvavimo svarstant klausimą Nr. 27 dėl artimo asmens ryšių su Nidos KTIC „Agila“. Nusišalinimui bendru Komiteto narių sutarimu pritarta. Posėdžio pirmininkas išėjo iš posėdžių salės.*

*Posėdžiui šiuo klausimu pirmininkauja – Aušra Mikalauskienė.*

**27. SVARSTYTA. Dėl Nidos kultūros ir turizmo informacijos centro „Agila“ teikiamų atlygintinų paslaugų kainų nustatymo.**

Sprendimo projektą pristatė Diana Liutkutė, Edita Lubickaitė. Sprendimo projektu siekiama nustatyti Nidos kultūros ir turizmo informacijos centro „Agila“ teikiamų atlygintinių paslaugų kainas.

Pritarus šiam sprendimui, bus atnaujinta Nidos kultūros ir turizmo informacijos centro „Agila“ paslaugų bei prekių kainodara, numatytos paslaugos, kurios bus teikiamos naujose erdvėse, bus sudarytos galimybės centrui gauti daugiau pajamų ir toliau lankytojams teikti kokybiškas kultūrines, turizmo, ir edukacines paslaugas.

Komitete nagrinėti taikomi komercinio ir nekomercinio renginio apibrėžimai, savivaldybės administracijos iki Tarybos posėdžio paprašyta pateikti patikslintus komercinio ir nekomercinio renginio sąvokų apibrėžimus.

Atkreiptas dėmesys, kad kainų sąrašo 20 pozicija yra klaidingai suformuluota, nes darbo vieta suteikiama be kompiuterio ir kitos įrangos tik su galimybe naudotis internetu. Savivaldybės administracijos iki Tarybos posėdžio pateikti patikslintą 20 pozicijos formuluotę.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui „Dėl Nidos kultūros ir turizmo informacijos centro „Agila“ teikiamų atlygintinų paslaugų kainų nustatymo“ir teikti svarstyti Tarybos posėdyje.

*Posėdžio pirmininkas Vaidas Venckus ir Komiteto narys Laurynas Vainutis prisijungė prie posėdžio.*

**28. SVARSTYTA. Dėl Neringos savivaldybės visuomenės sveikatos stebėsenos 2023 metų ataskaitos patvirtinimo.**

Sprendimo projektą pristatė Edita Vaitkutė-Zinkė. Šio sprendimo projekto tikslas – patvirtinti Neringos savivaldybės visuomenės sveikatos stebėsenos 2023 metų ataskaitą. Savivaldybės visuomenės sveikatos stebėsenos ataskaitos tikslas – pateikti pagrindinius savivaldybės gyventojų sveikatą atspindinčius rodiklius, jų dinamiką ir jų pagrindu pateikti rekomendacijas bei prioritetines kryptis savivaldybės plėtros plano siekiniams, strateginio veiklos plano priemonėms.

Neringos savivaldybės visuomenės sveikatos stebėseną kasmet vykdo Klaipėdos miesto visuomenės sveikatos biuras pagal bendradarbiavimo sutartį su Neringos savivaldybe. Vykdant visuomenės sveikatos stebėseną, siekiama gauti išsamią informaciją apie Neringos savivaldybės visuomenės sveikatos būklę.

Ataskaita parengta naudojantis viešai prieinamais sveikatos statistikos duomenų šaltiniais: Lietuvos statistikos departamento Oficialiosios statistikos portalu; Visuomenės sveikatos stebėsenos informacine sistema. Ataskaita pateikiama savivaldybei einamųjų metų gale už praėjusius metus. Neringos savivaldybės tarybos patvirtinta ataskaita pateikiama Higienos institutui iki gegužės 1 d.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės visuomenės sveikatos stebėsenos 2023 metų ataskaitos patvirtinimo“ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė nusišalino nuo dalyvavimo svarstant klausimus Nr. 29-30 dėl darbovietės dalyvavimo programose. Nusišalinimui bendru Komiteto narių sutarimu pritarta. Komiteto narė atsijungė nuo dalyvavimo posėdyje.*

**29. SVARSTYTA. Dėl Neringos savivaldybės 2024 metų visuomenės sveikatos rėmimo programos lėšomis finansuojamų priemonių vykdymo ataskaitos patvirtinimo.**

Sprendimo projektą pristatė Edita Vaitkutė-Zinkė. Sprendimo projekto tikslas – patvirtinti Neringos savivaldybės 2024 m. visuomenės sveikatos rėmimo specialiosios programos (toliau – VSRSP) lėšomis finansuotų priemonių vykdymo ataskaitą. Sprendimo projektu siekiama užtikrinti Lietuvos Respublikos sveikatos sistemos įstatymo 41 straipsnio 4 dalies ir 63 straipsnio 5 punkto nuostatų įgyvendinimą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės 2024 metų visuomenės sveikatos rėmimo programos lėšomis finansuojamų priemonių vykdymo ataskaitos patvirtinimo“ ir teikti svarstyti Tarybos posėdyje.

**30. SVARSTYTA. Dėl Neringos savivaldybės 2025 metų visuomenės sveikatos rėmimo specialiosios programos ir jos sąmatos patvirtinimo.**

Sprendimo projektą pristatė Edita Vaitkutė-Zinkė. Sprendimo projekto tikslas – patvirtinti Neringos savivaldybės 2025 metų visuomenės sveikatos rėmimo specialiąją programą (toliau – VSRSP) ir jos sąmatą. Sprendimo projektu siekiama užtikrinti Lietuvos Respublikos sveikatos sistemos įstatymo 41 straipsnio 4 dalies ir 63 straipsnio 5 punkto nuostatų įgyvendinimą.

2025 m. kovo 14 d. VSRSP komisija išanalizavus gautas paraiškas parengė lėšų, numatytų biudžete, t. y. 12,700 tūkst. Eur, visuomenės sveikatinimo priemonėms vykdyti pagal konkursą, paskirstymą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės 2025 metų visuomenės sveikatos rėmimo specialiosios programos ir jos sąmatos patvirtinimo“ ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė prisijungė prie posėdžio.*

**31. SVARSTYTA. Dėl Viešosios įstaigos Neringos pirminės sveikatos priežiūros centro 2024 metų metinių ataskaitų rinkinio tvirtinimo.**

Sprendimo projektą pristatė Edita Vaitkutė-Zinkė. Sprendimo projekto tikslas – patvirtinti 2024 metų Viešosios įstaigos Neringos pirminės sveikatos priežiūros centro (toliau – Neringos PSPC) metinių ataskaitų rinkinį. Sprendimo projektu siekiama užtikrinti Lietuvos Respublikos vietos savivaldos įstatymo 15  straipsnio 3 dalies 3 punkto Lietuvos Respublikos viešojo sektoriaus atskaitomybės įstatymo 6 straipsnio 1 dalies, 17 straipsnio 10 dalies, Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo, patvirtinto Lietuvos Respublikos Vyriausybės 2019 m. vasario 13 d. nutarimu Nr. 135 „Dėl Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“ 4 punkto, Neringos savivaldybės tarybos veiklos reglamento, patvirtinto Neringos savivaldybės tarybos 2020 m. rugpjūčio 27 d. sprendimu Nr. T1-115 „Dėl Neringos savivaldybės tarybos veiklos reglamento patvirtinimo“ 264 ir 267  papunkčių vykdymą. Vadovaujantis aukščiau paminėtais teisės aktais Savivaldybės taryba kiekvienais metais turi priimti sprendimą dėl viešosios įstaigų metinės ataskaitos rinkinio patvirtinimo.

Komiteto narė Ieva Venslauskienė priminė, kad įstaiga Tarybai dar nėra pateikusi strateginio plano projekto.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 2 (Agnė Jenčauskienė, Ieva Venslauskienė).

NUTARTA. Pritarti sprendimo projektui„Dėl Viešosios įstaigos Neringos pirminės sveikatos priežiūros centro 2024 metų metinių ataskaitų rinkinio tvirtinimo“ir teikti svarstyti Tarybos posėdyje.

**32. SVARSTYTA. Dėl Neringos savivaldybės tarybos 2023 m. birželio 29 d. sprendimo Nr. T1-169 „Dėl Neringos savivaldybės šeimos komisijos sudarymo ir jos nuostatų patvirtinimo” pakeitimo.**

Sprendimo projektą pristatė Edita Vaitkutė-Zinkė. Parengto sprendimo projekto tikslas – pakeisti Neringos savivaldybės šeimos komisijos nuostatus, patvirtintus Neringos savivaldybės tarybos 2023 m. gegužės 29 d. sprendimu Nr. T1-169  „Dėl Neringos savivaldybės šeimos komisijos sudarymo ir jos nuostatų patvirtinimo“ (toliau – Komisijos nuostatai), siekiant patikslinti Komisijos nuostatus pagal šiuo metu galiojančius teisės aktus.

Šiuo tarybos sprendimo projektu siūlome:

- pakeisti Komisijos nuostatų 16 punktą, kuriuo būtų keičiamas komisijos posėdžių sušaukimo dažnumas. Siūloma, kad posėdžiai būtų šaukiami prireikus, bet ne rečiau kaip 1 kartą per pusmetį. Taip pat dėl techninės klaidos keičiama Komisijos nuostatuose punktų numeracija.

- pakeisti Komisijos nuostatų 22 punktą, nes vadovaujantis šiuo metu galiojančiu VSĮ, kiekviena savivaldybės taryba turi pareigą nustatyti tvarką, kuria vadovaujantis būtų tęsiamas balsavimas tuo atveju, jei ir po antro balsavimo, kaip tai numatyta VSĮ 22 straipsnio 10 dalyje, balsai pasiskirstytų po lygiai. Atsižvelgiant į tai siūloma papildyti šį punktą, kuriame būtų nustatyta, jeigu balsavus dar kartą balsai pasiskirsto po lygiai, lemiamą balsą turi komisijos pirmininkas, jam nesant – komisijos pirmininko pavaduotojas.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. birželio 29 d. sprendimo Nr. T1-169 „Dėl Neringos savivaldybės šeimos komisijos sudarymo ir jos nuostatų patvirtinimo” pakeitimo“ ir teikti svarstyti Tarybos posėdyje.

**33. SVARSTYTA. Dėl kandidatų į Asociacijos „Vidmarės“ valdybą.**

Sprendimo projektą pristatė Ignė Kriščiūnaitė. Asociacijos „Vidmarės“ valdyba, kaip kolegialus valdymo organas, susidedantis iš 11 narių, 2025 m. balandžio mėn. 29 d. organizuoja Asociacijos visuotinį narių susirinkimą, kuriame vadovaujantis Asociacijos įstatų 30 ir 31.3 papunkčiais bus renkami nauji valdybos nariai trejų metų laikotarpiui.

Šiuo metu Neringos savivaldybės kaip vietos valdžios interesams Asociacijos „Vidmarės“ valdyboje atstovauja Neringos savivaldybės administracijos Miesto tvarkymo ir statybos skyriaus vyriausioji specialistė (ekologė) Renata Jakienė, Neringos savivaldybės administracijos Strateginio planavimo, investicijų ir turizmo skyriaus vyriausioji specialistė Medūnė Marija Šveikauskienė, Neringos savivaldybės administracijos Teisės skyriaus vedėjo pavaduotoja Eglė Deltuvaitė-Kačalinienė. Siūloma šias tris atstoves teikti papildomai kadencijai.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl kandidatų į Asociacijos „Vidmarės“ valdybą“ ir teikti svarstyti Tarybos posėdyje.

Posėdžio pirmininkas Vaidas Venckus

Posėdžio pirmininko pavaduotoja Aušra Mikalauskienė

Posėdžio sekretorė Ignė Kriščiūnaitė