

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2025-06-19 Nr. T-20

Neringa

Posėdis vyko: 9.00 val. – 12.25 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Aušra Mikalauskienė, Ernestas Zinkevičius, Agnė Jenčauskienė, Ramunė Liukienė, Zigmantas Raudys, Ieva Venslauskienė, Laurynas Vainutis, Justina Kupčinskaitė-Lukauskienė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės vyr. specialistė (jaunimo reikalų koordinatorė) Žydrūnė Janauskienė, Neringos savivaldybės administracijos Kultūros skyriaus vedėja Edita Radzevičienė, Neringos savivaldybės administracijos Miesto tvarkymo ir statybos skyriaus pavaduotojas Simonas Sakevičius, Neringos savivaldybės administracijos Švietimo skyriaus vedėja Asta Baškevičienė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės administracijos Architektūros ir teritorijų planavimo skyriaus vyr. specialistas Martynas Valančius, Neringos savivaldybės administracijos Socialinės paramos skyriaus vedėja Audronė Tribulaitė, Studijos Praktika atstovai Rokas Sutkaitis ir Julius Seniūnas.

**DARBOTVARKĖ:**

1. Dėl darbotvarkės patvirtinimo.
2. Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo (Nr. TP –191 Janina Kobozeva)
3. Dėl Neringos savivaldybės tarybos 2020 m. gruodžio 22 d. sprendimo Nr. T1-244 "Dėl Neringos savivaldybės studentų rėmimo programos tvarkos aprašo patvirtinimo" pakeitimo (Nr. TP –184 Žydrūnė Janauskienė)
4. Dėl Neringos savivaldybei reikalingų specialistų sąrašo patvirtinimo (Nr. TP –185 Žydrūnė Janauskienė)
5. Dėl Neringos savivaldybės 2021 metų balandžio 29 d. sprendimo Nr. T1-86 "Dėl Neringos savivaldybės jaunimo vasaros užimtumo ir integracijos į darbo rinką programos patvirtinimo" pakeitimo (Nr. TP –193 Žydrūnė Janauskienė)
6. Dėl Neringos savivaldybės atstovo delegavimo į Klaipėdos apskrities regioninę kultūros tarybą (Nr. TP –186 Edita Radzevičienė)
7. Dėl daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo patvirtinimo (Nr. TP –187 Simonas Sakevičius)
8. Dėl Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su Neringos savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo ir naudojimo tvarkos aprašo patvirtinimo (Nr. TP –188)
9. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo (Nr. TP –192 Kristina Jasaitienė)
10. Dėl Neringos savivaldybės tarybos 2025 m. sausio 30 d. sprendimo Nr. T1-23 „Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti“ pakeitimo (Nr. TP–200)
11. Dėl pritarimo iniciatyvai skulptūra Nidoje įamžinti fotografijų albumą „Žiedai tarp žiedų“ Nr. (TP–201 Laimonas Bogušas)
12. Dėl Vietinės rinkliavos už leidimo įrengti išorinę reklamą Neringos savivaldybės teritorijoje išdavimą nuostatų, patvirtintų Neringos savivaldybės tarybos 2019 m. kovo 28 d. sprendimu Nr. T1-62 „Dėl vietinės rinkliavos už leidimo įrengti išorinę reklamą Neringos savivaldybės teritorijoje išdavimą nustatymo ir jos nuostatų patvirtinimo“ pakeitimo“ (Nr. TP–203 Laimonas Bogušas)
13. Dėl Neringos savivaldybės tarybos 2024 m. rugpjūčio 29 d. sprendimo Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ pakeitimo (Nr. TP–202 Audronė Tribulaitė)
14. Pasiūlymų dėl Neringos prekės ženklo atnaujinimo pristatymas (Studija Praktika).

**1. SVARSTYTA. Dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų posėdžio darbotvarkę ir paprašė pasiūlymų dėl Neringos prekės ženklo atnaujinimo pristatymą išklausyti posėdžio pradžioje.

Posėdžio pirmininkas Vaidas Venckus pasiūlė balsuoti dėl darbotvarkės.

Balsuota: už – 9, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

**14. SVARSTYTA. Pasiūlymų dėl Neringos prekės ženklo atnaujinimo pristatymas.**

Neringos prekės ženklo atnaujinimo idėjas pristatė Rokas Sutkaitis ir Julius Seniūnas. Pažymėta, kad Neringos prekės ženklas turi būti modernus, atspindintis krašto vertybes ir identitetą. Esamas prekės ženklas buvo sukurtas 2027 metai, todėl neatitinka šiuolaikinių tendencijų ir integralumo.

NUTARTA. Bendru komiteto narių sutarimu pritarti Neringos prekės ženklo atnaujinimui.

*Komiteto narys Laurynas Vainutis nusišalino nuo dalyvavimo svarstant klausimą Nr. 2 dėl darbinių ryšių su Nidos KTIC „Agila“. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**2. SVARSTYTA. Dėl TP –191 Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Šiuo sprendimo projektu tikslinant Savivaldybės 2025–2027 metų biudžetą, tikslinamas pajamų ir asignavimų planas.

**Biudžeto pajamos.** Savivaldybės biudžeto pajamų planas didinamas 1,2 tūkst. Eur pajamų už prekes ir paslaugas (savivaldybės infrastruktūros plėtros įmokos).

**Biudžeto asignavimai:**

Didinami asignavimai miesto infrastruktūros priežiūros ir plėtros programos (05) – 1,2 tūkst. Eur veiklai „Klaipėdos regiono integruotos viešojo transporto sistemos funkcionavimui reikalingos infrastruktūros įrengimas Neringoje (vidaus vandenų uosto Juodkrantėje modernizavimas).

Didinami asignavimai švietimo ir sporto programos (02) – 0,6 tūkst. Eur veiklai „Motyvavimo ugdymui sistemų sukūrimas bei įgyvendinimas“.

Perkeliami asignavimai iš miesto infrastruktūros priežiūros ir plėtros programos (05) veiklos „Klaipėdos regiono integruotos viešojo transporto sistemos funkcionavimui reikalingos infrastruktūros įrengimas Neringoje (vidaus vandenų uosto Juodkrantėje modernizavimas) – 29,3 tūkst. Eur į švietimo ir sporto programos (02) veiklas: „Neringos gimnazijos pastato modernizavimas“ – 17,8 tūkst. Eur, „Sporto renginių savivaldybėje ar partnerio teisėmis organizavimas“ – 4,5 tūkst. Eur ir į kultūros ir jaunimo veiklos programos (03) veiklą „Mero fondas“ – 7,0 tūkst. Eur.

Perkeliami asignavimai iš socialinės paramos programos (04) veiklos „Savivaldybės būsto atnaujinimas“ – 100,0 tūkst. Eur į aplinkos apsaugos programos (06) veiklą „Vandenvalos ir vandenruošos ūkio optimizavimas“ (UAB „Neringos vanduo“ veiklos nuostolio dengimas) – 100,0 tūkst. Eur.

Perskirstomi asignavimai kultūros ir jaunimo veiklos programos (03) tarp veiklų: perkeliant iš veiklos „Atmintinų datų minėjimas“ – 12,0 tūkst. Eur į veiklą „KTIC „Agila“ veiklos organizavimas ir užtikrinimas“ – 12,0 tūkst. Eur.

Perskirstomi asignavimai socialinės paramos programos (04) tarp veiklų: perkeliant iš veiklos „Vienkartinių, tikslinių, sąlyginių ir periodinių pašalpų ,mokėjimas“ 11,0 tūkst. Eur į veiklą „Socialinių paslaugų įstaigų finansavimas ir pirkimas“– 11,0 tūkst. Eur.

Janina Kobozeva informavo, kad buvo gauti du papildomi raštai: 1. Dėl papildomų lėšų skyrimo renginiui 4500 Eur 58-osios Kuršių marių regatos įgyvendinimui., 2. Dėl papildomų lėšų skyrimo 11099 Eur tautinių kostiumų Neringos meno kolektyvams įsigijimui ir scenos juodos aprangos nuomos paslaugai**.**

Posėdžio pirmininkas pasiūlė balsuoti dėl sprendimo projekto su papildymais.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo“ su papildymais ir teikti svarstyti Tarybos posėdyje.

*Komiteto narys Laurynas Vainutis sugrįžo į posėdžių salę.*

**3. SVARSTYTA. Dėl Neringos savivaldybės tarybos 2020 m. gruodžio 22 d. sprendimo Nr. T1-244 „Dėl Neringos savivaldybės studentų rėmimo programos tvarkos aprašo patvirtinimo“ pakeitimo.**

Sprendimo projektą pristatė Žydrūnė Janauskienė. Parengto sprendimo projekto tikslas – patvirtinti Neringos savivaldybės studentų rėmimo programos pakeitimus. Programos pakeitimai inicijuojami norint tikslesnių tam tikrų programos aprašo nuostatų įvardijimo. Patvirtinus sprendimo projektą, atsivers didesnės galimybės Neringos jaunimui dalyvauti studijų rėmimo konkurse.

Žydrūnė Janauskienė informavo, kad prašoma išbraukti tvarkos aprašo 26 punktą.

Komiteto narys Ernestas Zinkevičius pasiūlė sumažinti studentų įsipareigojimus dirbti Neringos savivaldybės įstaigoje tiek metų, kiek metų jam buvo mokama studijų stipendija arba kompensuojama už studijas sumokėta kaina. Pasiūlyta pvz., vietoj 4 metų sutartyje įpareigoti dirbti 2 metus.

Posėdžio pirmininkas pasiūlė balsuoti dėl sprendimo projekto su keitimu dėl 26 punkto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2020 m. gruodžio 22 d. sprendimo Nr. T1-244 „Dėl Neringos savivaldybės studentų rėmimo programos tvarkos aprašo patvirtinimo“ pakeitimo“ir teikti svarstyti Tarybos posėdyje.

**4. SVARSTYTA. Dėl Neringos savivaldybei reikalingų specialistų sąrašo patvirtinimo.**

Sprendimo projektą pristatė Žydrūnė Janauskienė. Sprendimo projekto tikslas – patvirtinti Neringos savivaldybei reikalingų specialistų prioritetinį trejų metų sąrašą.

Sprendimo projekto uždaviniai: planuoti savivaldybei reikalingų specialistų poreikį; sudaryti reikalingų specialistų artimiausiems trejiems (penkeriems) metams sąrašą; sudaryti prielaidas viešinti reikalingų specialistų laisvas darbo vietas savivaldybės įstaigose ir įmonėse.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybei reikalingų specialistų sąrašo patvirtinimo“ ir teikti svarstyti Tarybos posėdyje.

*Komiteto narė* *Justina Kupčinskaitė-Lukauskienė nusišalino nuo dalyvavimo svarstant klausimą Nr. 5 dėl ryšių su dalyvaujant programoje. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**5. SVARSTYTA. Dėl Neringos savivaldybės 2021 metų balandžio 29 d. sprendimo Nr. T1-86 „Dėl Neringos savivaldybės jaunimo vasaros užimtumo ir integracijos į darbo rinką programos patvirtinimo“ pakeitimo.**

Sprendimo projektą pristatė Žydrūnė Janauskienė. Parengto sprendimo projekto tikslas – patvirtinti Neringos savivaldybės jaunimo vasaros užimtumo ir integracijos į darbo rinką programos pakeitimus. Programos pakeitimai inicijuojami norint tikslesnių tam tikrų programos aprašo nuostatų įvardijimo.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės 2021 metų balandžio 29 d. sprendimo Nr. T1-86 „Dėl Neringos savivaldybės jaunimo vasaros užimtumo ir integracijos į darbo rinką programos patvirtinimo“ pakeitimo“ ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė sugrįžo į posėdžių salę.*

**6. SVARSTYTA. Dėl Neringos savivaldybės atstovo delegavimo į Klaipėdos apskrities regioninę kultūros tarybą.**

Sprendimo projektą pristatė Edita Radzevičienė. Šiuo sprendimo projektu siūloma deleguoti Neringos savivaldybės atstovą į Lietuvos Respublikos kultūros ministerijos formuojamą Klaipėdos regioninę kultūros tarybą. Lietuvos Respublikos kultūros ministerija 2025 m. balandžio 25 d. raštu Nr. SAVP-2025/327 kreipėsi į Lietuvos savivaldybių tarybas, prašydama deleguoti po vieną narį į Kultūros ministerijos formuojamas regionines kultūros tarybas. Šios tarybos bus sudaromos apskričių teritoriniu pagrindu ir siūlys sprendimus dėl Lietuvos kultūros tarybos administruojamų lėšų kultūros ir meno projektams Lietuvos regionuose skyrimo.

Atsižvelgus į reikalavimus deleguojamiems asmenims bei į Neringos savivaldybės kultūros įstaigų vadovų pasiūlymus, siūloma į kultūros ministerijos formuojamą regioninę kultūros tarybą deleguoti Neringos muziejaus muziejininkę-edukatorę Editą Anglickaitę-Beržinskienę.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės atstovo delegavimo į Klaipėdos apskrities regioninę kultūros tarybą“ir teikti svarstyti Tarybos posėdyje.

**7. SVARSTYTA. Dėl daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo patvirtinimo.**

Sprendimo projektą pristatė Simonas Sakevičius. Parengto sprendimo projekto tikslas - patvirtinti Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašą. Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašas (toliau – Aprašas) reglamentuoja Neringos savivaldybės (toliau – Savivaldybė) teritorijoje esančių daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo iš Savivaldybės biudžeto lėšų tvarką, atvejus ir sąlygas.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimoprojektui „Dėl daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo patvirtinimo“ ir teikti svarstyti Tarybos posėdyje.

**8. SVARSTYTA. Dėl Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su Neringos savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo ir naudojimo tvarkos aprašo patvirtinimo.**

Sprendimo projektą pristatė Asta Baškevičienė. Sprendimo projekto tikslas – patvirtinti Neringos savivaldybei iš Lietuvos Respublikos 2025–2027 metų valstybės biudžeto skiriamų lėšų naudojimo tvarką. Sprendimo projekto uždaviniai: užtikrinti lėšų naudojimą mokytojų pasitraukimui dėl mokyklų tinklo pertvarkos ar mokytojui įgijus teisę į visą senatvės pensiją; numatyti mokytojų pritraukimo priemonėms finansavimo galimybes.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui „Dėl Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su Neringos savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo ir naudojimo tvarkos aprašo patvirtinimo“ ir teikti svarstyti Tarybos posėdyje.

**9. SVARSTYTA. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo.**

Sprendimo projektą pristatė Kristina Jasaitienė. Sprendimo projekto tikslas – pakeisti Neringos savivaldybės tarybos 2016 m. balandžio 21 d. sprendimu Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ patvirtintų Vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją lengvatų (toliau – Lengvatos) 1 punktą, 1.1, 1.2, 2.1 papunkčius ir 10 punktą.

1 punktą siūloma keisti siekiant aiškesnio reglamentavimo ir vienodų sąlygų tiek transporto priemonių perkėlimo keltais per Klaipėdos valstybinio jūrų uosto akvatoriją į Kuršių neriją ir iš Kuršių nerijos bilieto kainos kompensavimui, tiek vietinės rinkliavos už leidimą įvažiuoti į valstybės saugomą Neringos savivaldybės administruojamą teritoriją lengvatos suteikimui, tiek gyventojo leidimo, suteikiančio teisę naudotis Neringos savivaldybės tarybos nustatytomis vietomis motorinėms transporto priemonėms statyti, išdavimui

1.1 ir 2.1 papunkčius siūloma keisti siekiant užkirsti galimybę pagal poreikį trumpesniam laikotarpiui deklaruoti savo gyvenamąją vietą Neringoje ir, pasinaudojus Neringos savivaldybės biudžeto sąskaita suteiktomis lengvatomis, deklaruoti savo gyvenamąją vietą kitame, savo pagrindiniame, mieste. Atkreiptinas dėmesys, kad pagal Lietuvos Respublikos biudžeto sandaros įstatymą ir Lietuvos Respublikos savivaldybių biudžeto pajamų nustatymo metodikos įstatymą asmenų einamaisiais metais sumokėtas gyventojų pajamų mokestis įskaitomas į tos savivaldybės biudžetą, kurioje asmuo deklaravęs savo gyvenamąją vietą einamųjų metų sausio 1 d., todėl tokiais atvejais Neringos savivaldybės biudžetas praranda pajamas.

1.2 papunktį siūloma keisti siekiant suvienodinti fizinių ir juridinių asmenų lengvatas.

10 punktą siūloma keisti, nes neteisingai įrašytas skyriaus pavadinimas.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimoprojektui „Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo“ ir teikti svarstyti Tarybos posėdyje.

**10. SVARSTYTA. Dėl Neringos savivaldybės tarybos 2025 m. sausio 30 d. sprendimo Nr. T1-23 „Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti“ pakeitimo.**

Sprendimo projektą pristatė Simonas Sakevičius. Sprendimo projekto tikslas - patvirtinti vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti nuostatų pakeitimus. Komitete pasiūlyta atlikti šiuo vietinės rinkliavos pakeitimus:

* įvesti naują leidimo rūšį - komercinis leidimas juridiniams asmenims (siekiant suvienodinti sąlygas nepriklausomai nuo vykdomos veiklos);
* atleisti nuo vietinės rinkliavos meno kolektyvų narius repeticijų metu pravažiavimo kelyje nuo Taikos g. 6 iki Taikos g. 4, Neringa;
* pasiūlyta leidimus išduoti 3 metams vietoj 1 metų dėl administracinės naštos sumažinimo;
* Neringos socialinių paslaugų centrui neužtverti stovėjimo aikštelės prie pastato ir kreiptis į savivaldybę dėl leidimų darbuotojams;
* panaikinti 200 m spindulio apribojimą turintiems gyventojo leidimą
* paaiškinti kokiu pagrindu buvo suteiktas leidimas kavinės veiklos plėtimui adresu Taikos g. 32 C (automobilių stovėjimo aikštelėje)

Posėdžio pirmininkas pasiūlė bendru sutarimu pritarti sprendimo projektui su pasiūlytais pakeitimais.

NUTARTA. Bendru komiteto narių sutarimu pritarti sprendimo projektui„Dėl Neringos savivaldybės tarybos 2025 m. sausio 30 d. sprendimo Nr. T1-23 „Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti“ pakeitimo“ su pakeitimais ir teikti svarstyti Tarybos posėdyje.

**11. SVARSTYTA. Dėl pritarimo iniciatyvai skulptūra Nidoje įamžinti fotografijų albumą „Žiedai tarp žiedų“.**

Sprendimo projektą pristatė Laimonas Bogušas. Sprendimo projekto esmė – pritarti (nepritarti) privačiai iniciatyvai įamžinti fotografijų albumą „Žiedai tarp žiedų“ šalia įėjimo į Nidos centrinį paplūdimį įrengiant skulptūrinę kompoziciją.

Parengtu sprendimo projektu siekiama pritarti privačiai iniciatyvai skulptūrine kompozicija įamžinti fotografo R. Dichavičiaus fotografijų albumą „Žiedai tarp žiedų“, pirmą kartą išleistą 1987 m. Fotoalbumas pripažintas tarptautiniu mastu, eksponuotas parodose. Kuriamas dokumentinis – meninis filmas tuo pačiu pavadinimu.

Teikiamo sprendimo projekto uždavinys – pritarti (nepritarti) privačiai iniciatyvai, sudarant galimybę baigti ruošti (detalizuoti) skulptūrinės kompozicijos projektą, planuoti įrengimo ir teritorijos sutvarkymo darbus.

Komitete pasiūlyta surengti gyventojų apklausą dėl skulptūros įamžinimo vietos parinkimo.

Posėdžio pirmininkas pasiūlė balsuoti dėl sprendimo projekto.

Balsuota: už – 5 (Aušra Mikalauskienė, Ernestas Zinkevičius, Zigmantas Raudys, Laurynas Vainutis, Justina Kupčinskaitė-Lukauskienė), prieš – 0, susilaikė – 4 (Ieva Venslauskienė, Agnė Jenčauskienė, Ramunė Liukienė, Laurynas Vainutis).

NUTARTA. Pritarti sprendimoprojektui „Dėl pritarimo iniciatyvai skulptūra Nidoje įamžinti fotografijų albumą „Žiedai tarp žiedų“ir teikti svarstyti Tarybos posėdyje.

**12. SVARSTYTA. Dėl Vietinės rinkliavos už leidimo įrengti išorinę reklamą Neringos savivaldybės teritorijoje išdavimą nuostatų, patvirtintų Neringos savivaldybės tarybos 2019 m. kovo 28 d. sprendimu Nr. T1-62 „Dėl vietinės rinkliavos už leidimo įrengti išorinę reklamą Neringos savivaldybės teritorijoje išdavimą nustatymo ir jos nuostatų patvirtinimo“ pakeitimo.**

Sprendimo projektą pristatė Martynas Valančius. Sprendimo projekto esmė – pritarti Vietinės rinkliavos už leidimo įrengti išorinę reklamą Neringos savivaldybės teritorijoje išdavimo nuostatų pakeitimams. Parengtu sprendimo projektu siekiama pakeisti dalį Nuostatų punktų, tikslinant naudojamas formuluotes, siekiant išvengti Nuostatų praktinio taikymo metu iškylančių dviprasmybių.

Patikslinus Nuostatų formuluotes bus galima lengviau identifikuoti reklamos įrenginių tipus, pritaikyti jiems nustatyto dydžio rinkliavas. Patikslinus Nuostatų formuluotes bus aiškiau nustatomas reklamos įrenginių kiekis, apskaičiuojamas mokėtinas rinkliavos dydis. Patikslinti Nuostatai bus aiškiau pritaikomi renginių metu įrengiamoms reklamoms. Sąžiningas ir lygiavertis rinkliavų taikymas, susietas su reklamos įrenginių tipų, jų kiekių, įrengimo laikotarpiu (trukme).

Komitete pasiūlyta išbraukti iš išorinės reklamos derinimo procedūrų kilnojamiems įrenginiams Kuršių nerijos nacionalinio parko direkciją.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

NUTARTA. Pritarti sprendimo projektui„Dėl Vietinės rinkliavos už leidimo įrengti išorinę reklamą Neringos savivaldybės teritorijoje išdavimą nuostatų, patvirtintų Neringos savivaldybės tarybos 2019 m. kovo 28 d. sprendimu Nr. T1-62 „Dėl vietinės rinkliavos už leidimo įrengti išorinę reklamą Neringos savivaldybės teritorijoje išdavimą nustatymo ir jos nuostatų patvirtinimo“ pakeitimo“ ir teikti svarstyti Tarybos posėdyje.

**13. SVARSTYTA. Dėl Neringos savivaldybės tarybos 2024 m. rugpjūčio 29 d. sprendimo Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ pakeitimo.**

Sprendimo projektą pristatė  Audronė Tribulaitė.Parengto sprendimo projekto tikslas–pakeistiSocialinių paslaugų teikimo ir mokėjimo už socialines paslaugas Neringos savivaldybėje tvarkos aprašą, patvirtintą Neringos savivaldybės tarybos 2024 m. rugpjūčio 29 d. sprendimu Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ (toliau – Tvarkos aprašas), siekiant padėti Neringos savivaldybės gyventojams, kai asmenims yra nustatyta rūpyba (globa), o jų rūpintojams (globėjams) taip pat yra nustatytos socialinės paslaugos, nes dėl sveikatos problemų nebegali pasirūpinti tiek savimi, tiek savo artimaisiais.

NUTARTA. Bendru komiteto narių sutarimu sprendimo projektą „Dėl Neringos savivaldybės tarybos 2024 m. rugpjūčio 29 d. sprendimo Nr. T1-228 „Dėl Socialinių paslaugų teikimo ir mokėjimo už socialines paslaugas Neringos savivaldybėje tvarkos aprašo patvirtinimo“ pakeitimo“ atidėti iki Tarybos posėdžio.

Informacija. Komiteto narė Ieva Venslauskienė informavo, kad gyventojai susiduria su šliužų problema kiemuose ir soduose. Komiteto narė domėjosi ar savivaldybė pateikia rekomendacijas gyventojams kaip kovoti su kenkėjais ar imasi priemonių iš savo pusės siekiant atsikratyti šliužų.

Posėdžio pirmininkas Vaidas Venckus

Posėdžio sekretorė Ignė Kriščiūnaitė