

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2025-08-21 Nr. T-23

Neringa

Posėdis vyko: 9.00 val. – 10.00 val., nuotoliniu būdu.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Aušra Mikalauskienė, Ernestas Zinkevičius, Agnė Jenčauskienė, Ramunė Liukienė, Ieva Venslauskienė, Laurynas Vainutis, Justina Kupčinskaitė-Lukauskienė.

Posėdyje nedalyvavo komiteto narys Zigmantas Raudys.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės vyr. specialistė (jaunimo reikalų koordinatorė) Žydrūnė Janauskienė, Neringos savivaldybės administracijos Architektūros ir teritorijų planavimo skyriaus vyr. spec. (paveldosaugininkė) Vita Blažiūnienė, Neringos savivaldybės administracijos Miesto tvarkymo ir statybos skyriaus vedėja Rima Kasparavičiūtė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos Švietimo skyriaus vedėja Asta Baškevičienė.

**DARBOTVARKĖ:**

1. Dėl darbotvarkės patvirtinimo.
2. Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo. (Nr. TP –246 Janina Kobozeva)
3. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo. (Nr. TP –247 Kristina Jasaitienė)
4. Dėl Neringos savivaldybės tarybos 2025 m. gegužės 26 d. sprendimo Nr. T1-190 „Dėl Neringos savivaldybei reikalingų specialistų sąrašo patvirtinimo“ pakeitimo. (Nr. TP –248 Žydrūnė Janauskienė)
5. Dėl Neringos savivaldybės tarybos 2024 m. Sausio 25 d. sprendimo Nr. T1-1 „Dėl kultūros paveldo statinių ir jų aplinkos vertingųjų elementų tvarkymo darbų dalinio finansavimo tvarkos aprašo patvirtinimo“ pakeitimo. (Nr. TP –249 Vita Blažiūnienė)
6. Dėl Neringos savivaldybės tarybos 2019 m. sausio 31 d. sprendimo Nr. T1-15 „Dėl Neringos savivaldybės vietinės reikšmės kelių sąrašo patvirtinimo“ pakeitimo. (Nr. TP –250 Simonas Sakevičius)
7. Dėl Neringos savivaldybės tarybos 2021 m. gruodžio 23 d. sprendimo Nr. T1-237 „Dėl Neringos savivaldybės želdynų ir želdinių apsaugos taisyklių patvirtinimo“ pakeitimo. (Nr. TP –235 Renata Jakienė)
8. Dėl sutikimo perimti savivaldybės nuosavybėn valstybei nuosavybės teise priklausantį nekilnojamąjį turtą. (Nr. TP –233 Aina Kisielienė)
9. Dėl sutikimo perimti savivaldybės nuosavybėn valstybei nuosavybės teise priklausantį nekilnojamąjį turtą. (Nr. TP –234 Aina Kisielienė)
10. Dėl nebaigtos statybos išlaidų perdavimo Neringos muziejams. (Nr. TP –236 Aina Kisielienė)
11. Dėl Neringos savivaldybės tarybos 2016 m. balandžio 21 d. sprendimo Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ pakeitimo. (Nr. TP –237 Aina Kisielienė)
12. Dėl gyvenamųjų patalpų priskyrimo tarnybinėms gyvenamosioms patalpoms. (Nr. TP –238 Aina Kisielienė)
13. Dėl valstybės turto perėmimo Neringos savivaldybės nuosavybėn. (Nr. TP –239 Aina Kisielienė)
14. Dėl Neringos savivaldybės tarybos 2020 m. gegužės 28 d. sprendimo Nr. T1-93 „Dėl savivaldybės būsto fondo ir socialinio būsto sąrašų patvirtinimo“ pakeitimo. (Nr. TP –240 Aina Kisielienė)

**1. SVARSTYTA. Dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų posėdžio darbotvarkę.

Posėdžio pirmininkas pasiūlė balsuoti dėl darbotvarkės.

Balsuota: už – 8, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

*Posėdžio pirmininkas Vaidas Venckus nusišalino nuo dalyvavimo svarstant klausimą Nr. 2 dėl ryšių su juridiniu asmeniu, kuris yra sudaręs sutartį su Nidos KTIC „Agila“. Nusišalinimui bendru Komiteto narių sutarimu pritarta. Posėdžio pirmininkas atsijungė nuo dalyvavimo posėdyje. Posėdžiui šiuo klausimu pirmininkauja pirmininko pavaduotoja Aušra Mikalauskienė.*

**2. SVARSTYTA. Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2025-2027 metų Neringos savivaldybės biudžetą.

Biudžeto pajamos. Savivaldybės biudžeto pajamų planas patikslinamas 340,3 tūkst. Eur, iš jų: Savivaldybės biudžeto pajamų planas didinamas 348,0 tūkst. Eur, iš jų nekilnojamojo turto mokestis 51,5 tūkst. Eur, dividendai 8,5 tūkst. Eur, Biudžetinių įstaigų pajamos už prekes ir paslaugas 57,0 tūkst. Eur, valstybės rinkliava 9,1 tūkst. Eur, pajamos iš baudų, konfiskuoto turto ir kitų netesybų 9,4 tūkst. Eur, kitos neišvardytos pajamos 25,5 tūkst. Eur, nuomos mokesčio už valstybinę žemę ir valstybinio vidaus vandenų fondo vandens telkinius 19,0 tūkst. Eur ir 168,0 tūkst. Eur gyvenamųjų namų realizavimo pajamos. Savivaldybės biudžeto pajamų planas mažinamas 7,7 tūkst. Eur speciali tikslinė dotacija lėšos valstybinėms (perduotoms savivaldybėms) funkcijoms atlikti (4,7 tūkst. Eur būsto nuomos ar išperkamosios būsto nuomos mokesčo daliai kompensuoti) ir 3,0 tūkst. Eur asmenų su negalia reikalų koordinavimo funkcijai vykdyti.

Biudžeto asignavimai:

Didinami asignavimai kultūros ir jaunimo veiklos programos (03) – 80,5 tūkst. Eur, iš jų veikloms: „Nidos kultūros ir turizmo informacijos centro „Agila“ veiklos užtikrinimas“ – 23,5 tūkst. Eur, „Neringos muziejai veiklos užtikrinimas“ pajamų įmokos – 57,0 tūks. Eur.

Didinami asignavimai socialinės paramos programos (04) – 168,0 tūkst. Eur veiklai „Savivaldybės būsto statyba“.

Didinami asignavimai miesto infrastruktūros priežiūros ir plėtros programos (05) – 98,5 tūkst. Eur, iš jų veikloms: „VšĮ Nidos oro parkas veiklos užtikrinimas“ – 15,0 tūkst. Eur, „Biudžetinės įstaigos „Paslaugos Neringai“ veiklos užtikrinimas“ – 83,5 tūkst. Eur.

Didinami asignavimai aplinkos apsaugos programos (06) – 1,0 tūkst. Eur veiklai „Gyvūnų sugavimo, karantinavimo, kastracijos bei gaišenų surinkimo paslaugos organizavimas“

Mažinami asignavimai socialinės paramos programos (04) – 7,7 tūkst. Eur veikloms: „Būsto nuomos ar išperkamosios būsto nuomos mokesčių dalies kompensacijų mokėjimas“ – 4,7 tūkst. Eur ir „Asmenų su negalia reikalų koordinatoriaus veiklos užtikrinimas“ – 3,0 tūkst. Eur.

Perskirstomi asignavimai kultūros ir jaunimo veiklos programos (03) tarp veiklų: perkeliant iš veiklos „L. Rėzos paminklo tvarkyba“ – 1,8 tūkst. Eur į veiklas „Prisiimtų bendradarbiavimo įsipareigojimų vykdymas ir narysčių apmokėjimas“ – 1,0 tūkst. Eur, „G. D. Kuverto kapo sutvarkymas“ – 0,8 tūkst. Eur.

Janina Kobozeva informavo, kad buvo gauti papildomi Nidos KTIC „Agila“ prašymai dėl papildomo renginio „Octoberfest“ (15 tūkst.) ir dėl šokių ir choro kolektyvų dalyvavimo festivalyje Bulgarijoje (4 tūkst.) dalinio finansavimo.

Posėdžio pirmininkė Aušra Miklasukienė pasiūlė balsuoti dėl sprendimo projekto su papildomais raštais.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo“ su papildymu ir teikti svarstyti Tarybos posėdyje.

*Posėdžio pirmininkas Vaidas Venckus prisijungė prie posėdžio.*

**3.** **SVARSTYTA. Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo.**

Sprendimo projektą pristatė Kristina Jasaitienė. Sprendimo projekto tikslas – pakeisti Neringos savivaldybės tarybos 2016 m. balandžio 21 d. sprendimu Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ patvirtintų Vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją lengvatų (toliau – Lengvatos) 1.1, 2.1 papunkčius.

1.1 ir 2.1 papunkčius siūloma keisti siekiant suteikti išimtį asmenims, kurie per pastaruosius 3 metus pirmą kartą deklaravo gyvenamąją vietą Neringoje arba Klaipėdos miesto dalyje Smiltynėje pasinaudoti šios vietinės rinkliavos lengvata (t. y. šiems asmenims netaikyti numatyto 1 metų laikotarpio ribojimo).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo“ ir teikti svarstyti Tarybos posėdyje.

**4.** **SVARSTYTA. Dėl Neringos savivaldybės tarybos 2025 m. gegužės 26 d. sprendimo Nr. T1-190 „Dėl Neringos savivaldybei reikalingų specialistų sąrašo patvirtinimo“ pakeitimo.**

Sprendimo projektą pristatė Žydrūnė Janavičienė. Sprendimo projekto tikslas – pakeisti Neringos savivaldybei reikalingų specialistų prioritetinį trejų metų sąrašą. Sprendimo projekto uždaviniai: planuoti savivaldybei reikalingų specialistų poreikį; sudaryti reikalingų specialistų artimiausiems trejiems (penkeriems) metams sąrašą; sudaryti prielaidas viešinti reikalingų specialistų laisvas darbo vietas savivaldybės įstaigose ir įmonėse.

2025 m. liepos 2 d. raštu V15-2301 „Dėl reikalingų specialistų poreikio“ pakartotinai buvo kreiptasi į 17-a savivaldybės įstaigų ir įmonių. Sąrašo pakeitimas sudaromas atsižvelgiant į gautą BĮ Nidos kultūros ir turizmo informacijos centro „Agila“ raštą Nr. (1.18E) 4R-35 „Dėl reikalingų aukštos profesinės kvalifikacijos specialistų poreikio“ - scenos šviesų operatorius, elektrikas.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2025 m. gegužės 26 d. sprendimo Nr. T1-190 „Dėl Neringos savivaldybei reikalingų specialistų sąrašo patvirtinimo“ pakeitimo“ ir teikti svarstyti Tarybos posėdyje.

**5. SVARSTYTA. Dėl Neringos savivaldybės tarybos 2024 m. sausio 25 d. sprendimo Nr. T1-1 „Dėl kultūros paveldo statinių ir jų aplinkos vertingųjų elementų tvarkymo darbų dalinio finansavimo tvarkos aprašo patvirtinimo“ pakeitimo.**

Sprendimo projektą pristatė Vita Blažiūnienė. Sprendimo projekto esmė – pritarti Kultūros paveldo statinių ir jų aplinkos vertingųjų elementų tvarkymo darbų dalinio finansavimo tvarkos Aprašo pakeitimams. Parengtu sprendimo projektu siekiama papildyti Aprašą, nustatant aiškesnę jo taikymo tvarką.

Papildžius Aprašą, bus aiškiai apibrėžta, kad į dalinį finansavimą gali pretenduoti paveldo objektų valdytojai, turintys parengtus projektus, bet dar nepradėję tvarkymo darbų, paraiškų teikimo metais pradėję ar jau pabaigę paveldo objekto tvarkymo darbus. Papildžius Aprašą, paveldo objektų valdytojams bus lengviau identifikuoti, kokie darbai yra finansuojami.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2024 m. sausio 25 d. sprendimo Nr. T1-1 „Dėl kultūros paveldo statinių ir jų aplinkos vertingųjų elementų tvarkymo darbų dalinio finansavimo tvarkos aprašo patvirtinimo“ pakeitimo“ir teikti svarstyti Tarybos posėdyje.

**6. SVARSTYTA. Dėl Neringos savivaldybės tarybos 2019 m. sausio 31 d. sprendimo Nr. T1-15 „Dėl Neringos savivaldybės vietinės reikšmės kelių sąrašo patvirtinimo“ pakeitimo.**

Sprendimo projektą pristatė Simonas Sakevičius. Parengto sprendimo projekto tikslas - papildyti Neringos savivaldybės vietinės reikšmės kelių sąrašą privažiuojamuoju keliu nuo Alksnynės g. iki Žaliais kelias 1.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2019 m. sausio 31 d. sprendimo Nr. T1-15 „Dėl Neringos savivaldybės vietinės reikšmės kelių sąrašo patvirtinimo“ pakeitimo“ ir teikti svarstyti Tarybos posėdyje.

**7. SVARSTYTA. Dėl Neringos savivaldybės tarybos 2021 m. gruodžio 23 d. sprendimo Nr. T1-237 „Dėl Neringos savivaldybės želdynų ir želdinių apsaugos taisyklių patvirtinimo“ pakeitimo.**

Sprendimo projektą pristatė Rima Kasparavičiūtė. Sprendimo projekto tikslas – pakeisti Neringos savivaldybės želdynų ir želdinių apsaugos taisyklių papunktį dėl neatlygintino želdynų ir želdinių šalinimo savivaldybės želdynų ir želdinių teritorijose. Šiuo metu yra numatyta, jog atkuriamoji želdinių kompensacija savivaldybės želdynuosene skaičiuojama, kai želdinių šalinimo darbus atlieka juridinis asmuo, kuriam Neringos savivaldybė pavedė želdinių aplinkotvarkos funkcijas. Tačiau yra atvejų, kai savivaldybės želdynuose medžių šalinimo darbus turi atlikti rangovai, vykdydami savivaldybės projektus, arba reikia atlikti sudėtingus medžių šalinimo darbus, pasitelkiant aukštalipių įrangą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2021 m. gruodžio 23 d. sprendimo Nr. T1-237 „Dėl Neringos savivaldybės želdynų ir želdinių apsaugos taisyklių patvirtinimo“ pakeitimo“ir teikti svarstyti Tarybos posėdyje.

**8. SVARSTYTA. Dėl sutikimo perimti savivaldybės nuosavybėn valstybei nuosavybės teise priklausantį. nekilnojamąjį turtą.**

Sprendimo projektą pristatė Aina Kisielienė. Parengto sprendimo projekto tikslas - sutikti perimti Neringos savivaldybės (toliau – Savivaldybė) nuosavybėn turtą, reikalingą savarankiškosioms savivaldybės funkcijoms įgyvendinti: gyventojų kultūros ugdymui ir etninės kultūros puoselėjimui (dalyvavimas kultūros projektuose ir (ar) jų finansavimas, kultūros įstaigų

steigimas, reorganizavimas, pertvarkymas, likvidavimas ir jų veiklos priežiūra); sąlygų verslo ir turizmo plėtrai sudarymui ir šios veiklos skatinimui), valstybei nuosavybės teise priklausantį ir šiuo, metu Lietuvos nacionalinio dailės muziejaus (juridinio asmens kodas 190756087) patikėjimo teise valdomą nekilnojamąjį turtą, esantį Neringoje, Švyturio g. 1 ir 2A: administracinį pastatą, kurio unikalus Nr. 2387-3000-1022, pastatą – gamybinį pastatą, kurio unikalus Nr. 2387-3000-1033, pastatą – gamybinį pastatą, kurio unikalus Nr. 2387-3000-1044, kitus inžinerinius statinius – kiemo statinius (šulinys, kiemo aikštelė, tvora, stoginė), kurių unikalus Nr. 2387-3000-1077, esančius adresu Švyturio g. 1, Neringa; pastatą – ūkinį pastatą, kurio unikalus Nr. 2387-3000-1055, pastatą – ūkinį pastatą, kurio unikalus Nr. 2387-3000-1066.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl sutikimo perimti savivaldybės nuosavybėn valstybei nuosavybės teise priklausantį. nekilnojamąjį turtą“ ir teikti svarstyti Tarybos posėdyje.

**9. SVARSTYTA. Dėl sutikimo perimti savivaldybės nuosavybėn valstybei nuosavybės teise priklausantį. nekilnojamąjį turtą.**

Sprendimo projektą pristatė Aina Kisielienė. Parengto sprendimo projekto tikslas - sutikti perimti Neringos savivaldybės (toliau – Savivaldybė) nuosavybėn savarankiškosioms savivaldybės funkcijoms (šilumos ir geriamojo vandens tiekimo ir nuotekų tvarkymo organizavimas) ir valstybinėms (valstybės perduotoms savivaldybėms) funkcijoms (civilinė sauga; priešgaisrinė sauga) įgyvendinti valstybei nuosavybės teise priklausantį ir šiuo metu Neringos savivaldybės, kodas 111101158, patikėjimo teise valdomą nekilnojamąjį turtą, esantį Neringoje, Žaliasis kel. ir Žaliasis kel. 2.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl sutikimo perimti savivaldybės nuosavybėn valstybei nuosavybės teise priklausantį. nekilnojamąjį turtą“ ir teikti svarstyti Tarybos posėdyje.

**10. SVARSTYTA. Dėl nebaigtos statybos išlaidų perdavimo Neringos muziejams.**

Sprendimo projektą pristatė Aina Kisielienė. Parengto sprendimo projekto tikslas - perduoti Neringos muziejams (juridinio asmens kodas 300564491, buveinės adresas Tomo Mano g. 8, Neringa) šiuo metu Neringos savivaldybės administracijos balanse apskaitytas nebaigtos statybos išlaidas – T. Mano muziejaus ūkinio pastato rekonstrukcijos darbai (inventorinis Nr. NS23, statybos metai – 2003) – 50 511,49 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl nebaigtos statybos išlaidų perdavimo Neringos muziejams“ ir teikti svarstyti Tarybos posėdyje.

**11. SVARSTYTA. Dėl Neringos savivaldybės tarybos 2016 m. balandžio 21 d. sprendimo Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ pakeitimo.**

Sprendimo projektą pristatė Aina Kisielienė. Parengto sprendimo projekto tikslas patikslinti Parduodamų Neringos savivaldybės būstų ir pagalbinio ūkio paskirties pastatų sąrašą, patvirtintą 2016 m. balandžio 21 d. tarybos sprendimu Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ (toliau – Sąrašas). Iš Sąrašo išbraukiami savivaldybės būstai Taikos g. 14–14, Neringa ir Taikos g. 9–11, Neringa, kurie buvo parduoti nuomininkams Lietuvos Respublikos paramos būstui įsigyti ar išsinuomoti įstatymo nustatyta tvarka, bei įtraukiama 6/100 dalis sandėlio, esančio adresu Gintaro Įlankos g. 6, Neringa, kuri, atlikus kadastrinius matavimus, buvo įregistruota Nekilnojamojo turto registre Neringos savivaldybės nuosavybės teise Lietuvos Respublikos valstybės turto perėmimo savivaldybių nuosavybėn įstatymo nustatyta tvarka. Neringos savivaldybės administracijoje yra gautas asmens prašymas dėl sandėlio įsigijimo. Asmuo turi teisę įsigyti pagalbinio ūkio paskirties patalpas Lietuvos Respublikos paramos būstui įsigyti ar išsinuomoti įstatymo nustatyta tvarka.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2016 m. balandžio 21 d. sprendimo Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ pakeitimo“ ir teikti svarstyti Tarybos posėdyje.

**12. SVARSTYTA. Dėl gyvenamųjų patalpų priskyrimo tarnybinėms gyvenamosioms patalpoms.**

Sprendimo projektą pristatė Aina Kisielienė.Sprendimo projekto tikslas – priskirti tarnybinėms gyvenamosioms patalpoms Neringos savivaldybei nuosavybės teise priklausančias gyvenamąsias patalpas, esančias adresais Purvynės g. 29–3, Neringa, Purvynės g. 29–6, Neringa.

Neringos savivaldybei nuosavybės teise priklausantys būstai Purvynės g. 29–3, Neringa, ir Purvynės g. 29–6, Neringa, yra laisvi. Norint juos išnuomoti, reikia suteikti statusą.

Neringos savivaldybės įstaigoms nuolat trūksta kvalifikuotų specialistų. Atsižvelgiant į tai, kad Neringos savivaldybėje nėra pakankamos ilgalaikės būsto nuomos rinkos bei dėl sudėtingų atvykimo sąlygų į Neringą, sunku pritraukti dirbti į savivaldybės įstaigas kvalifikuotus specialistus bei juos išlaikyti. Siekiant spręsti šią problemą, sprendimo projektu numatoma 2 savivaldybei nuosavybės teise priklausančias gyvenamąsias patalpas priskirti tarnybinėms gyvenamosioms patalpoms. Patalpos bus išnuomotos Aprašo nustatyta tvarka.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl gyvenamųjų patalpų priskyrimo tarnybinėms gyvenamosioms patalpoms“ ir teikti svarstyti Tarybos posėdyje.

**13. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises Lauko teniso aikštelė, Neringos sav. Neringos m., Preilos g. 27, unikalus numeris 4400-6694-6965, žymėjimas plane 1K, plotas 527,53 kv. m, įsigijimo vertė 191 000,00 Eur, inventorinis Nr. IT-003468.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**14. SVARSTYTA. Dėl Neringos savivaldybės tarybos 2020 m. gegužės 28 d. sprendimo Nr. T1-93 „Dėl savivaldybės būsto fondo ir socialinio būsto sąrašų patvirtinimo“ pakeitimo.**

Sprendimo projektą pristatė Aina Kisielienė.Sprendimo projekto tikslas – pakeisti Neringos savivaldybės tarybos 2020 m. gegužės 28 d. sprendimo Nr. T1-93 „Dėl savivaldybės būsto fondo ir socialinio būsto sąrašų patvirtinimo“ 1.1 papunkčiu patvirtintą 1 priedą ir jį išdėstyti nauja redakcija.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 1 (Laurynas Vainutis).

NUTARTA. Pritarti sprendimo projektui„Dėl Neringos savivaldybės tarybos 2020 m. gegužės 28 d. sprendimo Nr. T1-93 „Dėl savivaldybės būsto fondo ir socialinio būsto sąrašų patvirtinimo“ pakeitimo“ ir teikti svarstyti Tarybos posėdyje.

Posėdžio pirmininkas Vaidas Venckus

Posėdžio pirmininko pavaduotoja Aušra Mikalauskienė

Posėdžio sekretorė Ignė Kriščiūnaitė