

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2025-09-18 Nr. T-26

Neringa

Posėdis vyko: 9.00 val. – 10.30 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Aušra Mikalauskienė, Ernestas Zinkevičius, Agnė Jenčauskienė, Ramunė Liukienė, Ieva Venslauskienė, Laurynas Vainutis, Justina Kupčinskaitė-Lukauskienė.

Posėdyje nedalyvavo komiteto narys Zigmantas Raudys.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Strateginio planavimo, investicijų ir turizmo skyriaus vyr. specialistė Medūnė Marija Šveikauskienė, Neringos savivaldybės administracijos Socialinės paramos skyriaus vyr. specialistė (tarpinstitucinio bendradarbiavimo koordinatorė) laikinai vykdanti sveikatos reikalų koordinatoriaus funkcijas Edita Vaitkutė-Zinkė, Neringos savivaldybės administracijos Kultūros skyriaus vyr. spec. Karolis Vintilas, Neringos savivaldybės administracijos Miesto tvarkymo ir statybos skyriaus vyr. spec. (ekologė) Renata Jakienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Nidos KTIC „Agila“ direktorė Edita Lubickaitė.

**DARBOTVARKĖ:**

1. Dėl darbotvarkės patvirtinimo.
2. Dėl projekto „Integruotos viešojo transporto sistemos diegimas Klaipėdos regione“ įgyvendinimo (Nr. TP-254 Medūnė Marija Šveikauskienė)
3. Dėl Neringos savivaldybės tarybos 2024 m. vasario 14 d. sprendimo Nr. T1-18 ,Dėl viešosios įstaigos Neringos pirminės sveikatos priežiūros centro stebėtojų tarybos sudarymo“ pakeitimo (Nr. TP-258 Edita Vaitkutė-Zinkė)
4. Dėl Neringos savivaldybės tarybos 2021 m. spalio 28 d. sprendimo Nr. T1-172 „Dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo“ pakeitimo (Nr. TP-259 Karolis Vintilas)
5. Dėl biudžetinės įstaigos „Paslaugos Neringai“ dalyvavimo Lietuvos vandens gelbėtojų asociacijos veikloje (Nr. TP-260 Renata Jakienė)
6. Dėl sutikimo perimti savivaldybės nuosavybėn valstybei nuosavybės teise priklausantį trumpalaikį materialųjį turtą (Nr. TP-265 Aina Kisielienė)
7. Dėl mokyklinio autobuso perdavimo valdyti, naudoti ir disponuoti patikėjimo teise Neringos gimnazijai (Nr. TP-266 Aina Kisielienė)
8. Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo (Nr. TP-267 Janina Kobozeva)
9. Dėl sutikimo perimti savivaldybės nuosavybėn valstybei nuosavybės teise priklausantį nekilnojamąjį turtą (Nr. TP-268 Aina Kisielienė)
10. Dėl Neringos savivaldybės 2025 m. kovo 14 d. sprendimo Nr. T1-80 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo patvirtinimo“ pakeitimo (Nr. TP-269 Simonas Sakevičius)

**Papildomi klausimai:**

1. Dėl valstybės turto perėmimo Neringos savivaldybės nuosavybėn (Aina Kisielienė)
2. Dėl valstybės turto perėmimo Neringos savivaldybės nuosavybėn (Aina Kisielienė)
3. Dėl valstybės turto perėmimo Neringos savivaldybės nuosavybėn (Aina Kisielienė)

**1. SVARSTYTA. Dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų posėdžio darbotvarkę ir paprašė įtraukti du papildomus klausimus.

Posėdžio pirmininkas pasiūlė balsuoti dėl darbotvarkės.

Balsuota: už – 8, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

*Komiteto narys Ernestas Zinkevičius ir komiteto narė Aušra Mikalauskienė nusišalino nuo dalyvavimo svarstant klausimą Nr. 2 dėl ryšių su juridiniu asmeniu, kuris yra vežėjas. Nusišalinimui bendru Komiteto narių sutarimu pritarta. Komiteto nariai išėjo iš posėdžių salės.*

**2. SVARSTYTA. Dėl projekto „Integruotos viešojo transporto sistemos diegimas Klaipėdos regione“ įgyvendinimo.**

Sprendimo projektą pristatė Medūnė Marija Šveikauskienė. Sprendimo projekto tikslas – pritarti projekto „Integruotos viešojo transporto sistemos diegimas Klaipėdos regione“ (toliau – Projektas) įgyvendinimui, Neringos savivaldybės administracijai dalyvaujant partnerio teisėmis, numatant savivaldybės biudžete Projektui finansuoti ne mažiau kaip 0,777922 proc. visų tinkamų finansuoti projekto išlaidų ir pritarti Projekto partnerystės sutarties projektui tarp Projekto vykdytojos – viešosios įstaigos „Klaipėdos keleivinis transportas“ ir 6 regiono savivaldybių administracijų – Projekto partnerių.

Europos Sąjungos finansinės paramos lėšų dalis – 815 430,50 Eur. Partnerių, savivaldybių biudžetų, lėšų dalis (15 proc.) – 143 899,50 Eur. Iš jų Neringos savivaldybės dalis sudaro – 7462,84 Eur (0,777922 proc.). Projekto vertė, savivaldybių prisidėjimo dalys nustatytos vadovaujantis 2024 m. parengta Klaipėdos regiono integruoto viešojo transporto koncepcija. Planuojama projekto finansavimo sutarties sudarymo data – 2025 m. IV ketv.

Komitete aptartos AB „Smiltynės perkėla“ dalyvavimo projekte perspektyvos, kurios nėra aiškios dėl numatomų valdymo pokyčių.

Posėdžio pirmininkas pasiūlė balsuoti dėl sprendimo projekto.

Balsuota: už – 6, prieš – 0, susilaikė – 0.

NUTARTA. Pritarti sprendimo projektui„Dėl projekto „Integruotos viešojo transporto sistemos diegimas Klaipėdos regione“ įgyvendinimo“ ir teikti svarstyti Tarybos posėdyje.

*Komiteto nariai Ernestas Zinkevičius ir Aušra Mikalauskienė sugrįžo į posėdžių salę.*

**3. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-18 „Dėl viešosios įstaigos Neringos pirminės sveikatos priežiūros centro stebėtojų tarybos sudarymo“ pakeitimo.**

Sprendimo projektą pristatė Edita Vaitkutė-Zinkė. Sprendimo projekto tikslas – pakeisti Viešosios įstaigos Neringos pirminės sveikatos priežiūros centro (toliau – Neringos PSPC) stebėtojų tarybos sudėtį, vadovaujantis Neringos PSPC įstatų, patvirtintų Neringos savivaldybės tarybos 2021 m. balandžio 29 d. sprendimu Nr. T1-67, 36.8 punktu – stebėtojų tarybos nariui atsistatydinus, negalint toliau eiti pareigų, taip pat nutrūkus stebėtojų tarybos nario darbo santykiams atstovaujamoje struktūroje, įstaigos savininkas patvirtina kitą stebėtojų tarybos narį.

Komiteto nariai svarstė galimybę teikti Neringos socialinių paslaugų centro direktorės kandidatūrą ir pasikviesti siūlomą kandidatą į Tarybos posėdį, tačiau minėta kandidatūra komitete pasiūlyta nebuvo.

Posėdžio pirmininkas pasiūlė sprendimo projektą atidėti iki Tarybos posėdžio.

NUTARTA. Bendru komiteto narių sutarimu sprendimo projektą „Dėl Neringos savivaldybės tarybos 2024 m. vasario 14 d. sprendimo Nr. T1-18 „Dėl viešosios įstaigos Neringos pirminės sveikatos priežiūros centro stebėtojų tarybos sudarymo“ pakeitimo“ atidėti iki Tarybos posėdžio.

**4. SVARSTYTA. Dėl Neringos savivaldybės tarybos 2021 m. spalio 28 d. sprendimo Nr. T1-172 „Dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo“ pakeitimo.**

Sprendimo projektą pristatė Karolis Vintilas. Parengto sprendimo projekto tikslas – pakeisti renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo (toliau – Tvarkos aprašas) 5.3., 5.14. papunkčių nuostatas ir panaikinti 9.1. papunktį. Šiais Tvarkos aprašo pakeitimais bus: atsisakyta formalaus, objektyvios realybės neatitinkančio ir sunkiai įgyvendinamo reikalavimo, kad dideliuose (masiniuose) renginiuose planuojamų dalyvių skaičius negali viršyti 3000 žmonių vienoje renginio vietoje per vieną parą; sumažinta biurokratinė našta tiek renginių organizatoriams, tiek vyr. architektui rengiant ir derinant (perderinant) renginių teritorijos schemas – visos schemos bus teikiamos pagal parengtą pavyzdinę formą; sudarytos sąlygos potencialiems renginių organizatoriams iš anksčiau pradėti planuoti renginius, teikti prašymus savivaldybės merui ir pradėti jų derinimo su kitomis institucijomis procedūras.

Komitete bendru sutarimu pritarta Tvarkos aprašo 9.1 papunkčio panaikinimui ir 10 punkto pakeitimui.

Komiteto narys Ernestas Zinkevičius pasiūlė apibrėžiant didelius (masinius) renginius juos diferencijuoti susikirstat pagal dalyvių skaičių ribas.

Komiteto pirmininkas Vaidas Venckus pasiūlė pakeisti 5.2 papunktį nustatant, kad nedidelio renginio dalyvių skaičių 500 vietoj 100: *„Nedidelis renginys – renginys, kuriame planuojamas dalyvių skaičius neviršija 500 žmonių;“.* Komiteto pirmininko pasiūlymui bendru sutarimu pritarta.

Komiteto narė Ieva Venslauskienė pasiūlė 5.3 papunktyje nustatyti, kad didelio renginio dalyvių skaičius negali viršyti *10000 žmonių*.

Posėdžio pirmininkas pasiūlė balsuoti dėl dalyvių skaičius ribos nustatymo renginyje - 10000 žmonių.

Balsuota: už – 5, prieš – 0, susilaikė – 3 (Vaidas Venckus, Ernestas Zinkevičius, Laurynas Vainutis).

Pasiūlymui nustatyti dalyvių skaičiaus ribą renginyje - 10000 žmonių pritarta.

Posėdžio pirmininkas pasiūlė balsuoti dėl sprendimo projekto su pakeitimais.

Balsuota: už – 7, prieš – 0, susilaikė – 1 (Laurynas Vainutis).

NUTARTA. Pritarti sprendimo projektui„Dėl Neringos savivaldybės tarybos 2021 m. spalio 28 d. sprendimo Nr. T1-172 „Dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo“ pakeitimo“ su pakeitimais ir teikti svarstyti Tarybos posėdyje.

**5. SVARSTYTA. Dėl biudžetinės įstaigos „Paslaugos Neringai“ dalyvavimo Lietuvos vandens gelbėtojų asociacijos veikloje.**

Sprendimo projektą pristatė Renata Jakienė. Šio Neringos savivaldybės tarybos sprendimo projekto tikslas pritarti biudžetinės įstaigos „Paslaugos Neringai“ dalyvavimui Lietuvos vandens gelbėtojų asociacijos veikloje. Biudžetinė įstaiga „Paslaugos Neringai“ tapusi asociacijos nare galės naudotis akredituotų gelbėtojų mokymo programa, akredituotis gelbėtojus, teikti kokybišką pagalbą.

Biudžetinei įstaigai „Paslaugos Neringai“ tapus Lietuvos vandens gelbėtojų asociacijos nare, kiekvienais metais teks susimokėti nario mokestį, kuris šiuo metu siekia 1000 (vieną tūkstantį) Eur per metus.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui„Dėl biudžetinės įstaigos „Paslaugos Neringai“ dalyvavimo Lietuvos vandens gelbėtojų asociacijos veikloje“ir teikti svarstyti Tarybos posėdyje.

**6. SVARSTYTA. Dėl sutikimo perimti savivaldybės nuosavybėn valstybei nuosavybės teise priklausantį trumpalaikį materialųjį turtą.**

Sprendimo projektą pristatė Aina Kisielienė. Parengto projekto tikslas - sutikti perimti Neringos savivaldybės (toliau – Savivaldybė) nuosavybėn savarankiškosioms savivaldybės funkcijoms (gyventojų kultūros ugdymas ir etninės kultūros puoselėjimas (dalyvavimas kultūros projektuose ir (ar) jų finansavimas, kultūros įstaigų steigimas, reorganizavimas, pertvarkymas, likvidavimas ir jų veiklos priežiūra); sąlygų verslo ir turizmo plėtrai sudarymas ir šios veiklos skatinimas) įgyvendinti valstybei nuosavybės teise priklausantį ir šiuo metu Lietuvos nacionalinio dailės muziejaus (juridinio asmens kodas 190756087) (toliau – LNDM) patikėjimo teise valdomą trumpalaikį materialųjį turtą, esantį Neringoje, Švyturio g. 1: kanalizaciją (inventorinis Nr. 60011640/4), be likutinės vertės; įvadinę apskaitos spintą su paskirstymu (inventorinis Nr. 60011640/2) ), be likutinės vertės; vandentiekį (inventorinis Nr. 60011640/3) ), be likutinės vertės (toliau – turtas).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl sutikimo perimti savivaldybės nuosavybėn valstybei nuosavybės teise priklausantį trumpalaikį materialųjį turtą“ ir teikti svarstyti Tarybos posėdyje.

**7. SVARSTYTA. Dėl mokyklinio autobuso perdavimo valdyti, naudoti ir disponuoti patikėjimo teise Neringos gimnazijai.**

Sprendimo projektą pristatė Aina Kisielienė. Parengto projekto tikslas - perduoti Neringos gimnazijai savarankiškajai savivaldybės funkcijai (bendrojo ugdymo mokyklų mokinių, gyvenančių kaimo gyvenamosiose vietovėse, neatlygintinio pavėžėjimo į mokyklas ir į namus organizavimas) ir įstaigos nuostatuose numatytoms veikloms vykdyti, patikėjimo teise valdyti, naudoti ir disponuoti Neringos savivaldybei nuosavybės teise priklausantį ilgalaikį materialųjį turtą – M2 klasės mokyklinį autobusą „Iveco 50C18“, valstybinis Nr. NNM861, identifikavimo Nr. ZCFCE50C305708809, pagaminimo metai 2025, inventorinis Nr. IT-003474, įsigijimo vertė – 95 469,00 Eur, likutinė vertė – 95 469,00 Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl mokyklinio autobuso perdavimo valdyti, naudoti ir disponuoti patikėjimo teise Neringos gimnazijai“ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant klausimą Nr. 8 dėl ryšių su KTIC „Agila“. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**8. SVARSTYTA. Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2025-2027 metų Neringos savivaldybės biudžetą.

*Biudžeto pajamos.* Savivaldybės biudžeto pajamų planas patikslinamas 26,8 tūkst. Eur, iš jų:Savivaldybės biudžeto pajamų planas didinamas 29,1 tūkst. Eur Biudžetinių įstaigų pajamos už prekes ir paslaugas. Savivaldybės biudžeto pajamų planas mažinamas 2,3 tūkst. Eur speciali tikslinė dotacija lėšos valstybinėms (perduotoms savivaldybėms) funkcijoms atlikti socialinėms paslaugoms.

*Biudžeto asignavimai.*

Didinami asignavimai kultūros ir jaunimo veiklos programos (03) – 29,1 tūkst. Eur, iš jų veikloms: „Nidos kultūros ir turizmo informacijos centro „Agila“ veiklos užtikrinimas“ pajamų įmokos – 29,1 tūkst. Eur.

Mažinami asignavimai socialinės paramos programos (04) – 2,3 tūkst. Eur veiklai „BĮ Socialinių paslaugų centro veiklos užtikrinimas“ VB lėšos.

Perskirstomi asignavimai tarp veiklos programų: perkeliant asignavimus iš turizmo, rekreacijos, smulkaus ir vidutinio verslo programos (07) veiklos „Prisiimtų bendradarbiavimo įsipareigojimų vykdymas“ – 23,0 tūkst. Eur į kultūros ir jaunimo veiklos programos (03) veiklą „Neringos muziejai veiklos užtikrinimas“ – 23,0 tūkst. Eur.

Perskirstomi asignavimai miesto infrastruktūros priežiūros ir plėtros programos (05) tarp veiklų: perkeliant iš veiklos „Automobilių stovėjimo aikštelės adresu Taikos g. 39, Neringa statybos darbai“ – 717,5 tūkst. Eur į veiklas: „ Šaligatvių ir gatvių dangų remontas“ – 417,5 tūkst. Eur ir „Privažiavimo tarp Pervalkos g. 42 ir Pervalkos g. 38 sutvarkymas“ – 300,0 tūkst. Eur.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė –0.

NUTARTA. Pritarti sprendimo projektui„Dėl Neringos savivaldybės 2025 m. kovo 14 d. sprendimo Nr. T1-80 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo patvirtinimo“ pakeitimo“ ir teikti svarstyti Tarybos posėdyje.

*Komiteto narys Laurynas Vainutis sugrįžo į posėdžių salę.*

**9. SVARSTYTA. Dėl sutikimo perimti savivaldybės nuosavybėn valstybei nuosavybės teise priklausantį nekilnojamąjį turtą.**

Sprendimo projektą pristatė Aina Kisielienė. Sutikti perimti Neringos savivaldybės (toliau – Savivaldybė) nuosavybėn savarankiškosioms savivaldybės funkcijoms (savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas) įgyvendinti valstybei nuosavybės teise priklausantį ir šiuo metu Akcinės bendrovės „Via Lietuva“ (juridinio asmens kodas 188710638) (toliau – „Via Lietuva“) patikėjimo teise valdomą nekilnojamąjį turtą: kelią (gatvę) – rajoninį kelią Nr. 2209 (privažiuojamasis kelias prie Nidos), unikalus Nr. 4400-1860-4854.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl sutikimo perimti savivaldybės nuosavybėn valstybei nuosavybės teise priklausantį nekilnojamąjį turtą“ ir teikti svarstyti Tarybos posėdyje.

**10. SVARSTYTA. Dėl Neringos savivaldybės 2025 m. kovo 14 d. sprendimo Nr. T1-80 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo patvirtinimo“ pakeitimo.**

Sprendimo projektą pristatė Simonas Sakevičius. Projekto tikslas – patvirtinti Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo pakeitimą. Sąrašas papildomas pozicijomis: *„6.* *Privažiavimo kelio tarp Pervalkos g. 38 ir Pervalkos g. 42, Pervalkoje, Neringos sav.,“, „ 8.* *Kuršių gatvės atšaka (un. Nr. 4400-6780-3043) Nida, Neringos sav.,“, „9. Nidos pėsčiųjų takas (un. Nr. 4400-6688-2711, un. Nr. 4400-6722-4471, un. Nr. 4400-6722-4482) Nida, Neringos sav.“* ir patikslinamasąrašo „*7*. *Pervalkos dviračių takas (un. Nr. 4400-6129-2732, un. Nr. 4400-6627-2975) Pervalka, Neringos sav.“* preliminari darbų, paslaugų vertė iš „*100 000,00“* į „*130 000,00“.*

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės 2025 m. kovo 14 d. sprendimo Nr. T1-80 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo patvirtinimo“ pakeitimo“ ir teikti svarstyti Tarybos posėdyje.

**11. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises Kuršių gatvės atšaka, Neringos sav. Neringos m., Kuršių g., unikalus numeris 4400-6780-3043 žymėjimas plane 1k, ilgis 0,222 km, įsigijimo vertė 39100,00 Eur, inventorinis Nr. IT-003475.

Posėdžio pirmininkė pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**12. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises: pėsčiųjų takas, Neringos sav. Neringos m., unikalus numeris 4400-6688-2711 žymėjimas plane 1k; pėsčiųjų takas, Neringos sav. Neringos m., unikalus numeris 4400-6722-4471 žymėjimas plane 2k; pėsčiųjų takas, Neringos sav. Neringos m., unikalus numeris 4400-6722-4482 žymėjimas plane 3k, esančius Kopų gatvėje prie Neringos sporto mokyklos.

Posėdžio pirmininkė pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

Posėdžio pirmininkas paprašė komiteto narių įtraukti dar vieną papildomą klausimą dėl valstybės turto perėmimo Neringos savivaldybės nuosavybėn. Klausimo įtraukimui bendru komiteto narių sutarimu pritarta.

**13. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises: dviračių takas Neringos mieste, Neringos sav. Neringos m., unikalus numeris 4400-6783-7704, žymėjimas plane 1k, esantį Pervalkoje.

Posėdžio pirmininkė pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

Posėdžio pirmininkas Vaidas Venckus

Posėdžio sekretorė Ignė Kriščiūnaitė