

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2025-01-23 Nr. T-4

Neringa

Posėdis vyko: 9.00 val. – 12.50 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Aušra Mikalauskienė, Ernestas Zinkevičius, Agnė Jenčauskienė, Ramunė Liukienė, Zigmantas Raudys, Ieva Venslauskienė, Laurynas Vainutis.

Posėdyje nedalyvavo komiteto nariai: Justina Kupčinskaitė-Lukauskienė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Miesto tvarkymo ir statybos skyriaus vyr. specialistė (ekologė) Renata Jakienė, Neringos savivaldybės administracijos Architektūros ir teritorijų planavimo skyriaus vyr. specialistė (paveldosaugininkė) Vita Blažiūnienė, Neringos savivaldybės administracijos Kultūros skyriaus vedėja Edita Radzevičienė, Neringos savivaldybės administracijos Kultūros skyriaus vyr. specialistė Diana Liutkutė, Neringos savivaldybės kontrolės ir audito tarnybos vyr. specialistė Aušra Verbovienė, Neringos savivaldybės administracijos Miesto tvarkymo ir statybos skyriaus vedėja Rima Kasparavičiūtė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Biudžetinės įstaigos „Paslaugos Neringai“ direktorius Laimonas Žemaitis, Neringos savivaldybės administracijos Teisės skyriausvedėjo pavaduotoja Eglė Deltuvaitė-Kačalinienė.

**DARBOTVARKĖ:**

1. Dėl darbotvarkės patvirtinimo.
2. Dėl valstybės turto perėmimo Neringos savivaldybės nuosavybėn *(Pranešėjas: Aina Kisielienė TP-417).*
3. Dėl Neringos savivaldybės aplinkos apsaugos rėmimo specialiosios programos 2024 metų priemonių vykdymo ataskaitos patvirtinimo *(Pranešėjas: Renata Jakienė* *TP-14)*.
4. Dėl Neringos savivaldybės aplinkos apsaugos rėmimo specialiosios programos 2025 metų sąmatos patvirtinimo *(Pranešėjas: Renata Jakienė TP-15)*.
5. Dėl Neringos savivaldybės tarybos 2014 m. vasario 20 d. sprendimo Nr. T1-31 „Dėl Neringos savivaldybės komunalinių atliekų tvarkymo taisyklių patvirtinimo“ pakeitimo *(Pranešėjas: Renata Jakienė TP-16)*.
6. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją *(Pranešėjas: Kristina Jasaitienė TP-17)*.
7. Dėl Neringos savivaldybės biudžetinių ir viešųjų įstaigų (kurių savininkė yra savivaldybė) ir Neringos savivaldybės valdomų įmonių metinių ataskaitų teikimo Neringos savivaldybės tarybai grafiko tvirtinimo *(Pranešėjas: Ignė Kriščiūnaitė TP-18)*.
8. Dėl Neringos savivaldybės strateginio veiklos plano Kultūros ir jaunimo veiklos programos veiklos „Nekilnojamųjų kultūros paveldo objektų tvarkyba“ lėšomis finansuojamų objektų sąrašo patvirtinimo *(Pranešėjas: Vita Blažiūnienė TP-19)*.
9. Dėl Neringos savivaldybės tarybos 2021 m. kovo 25 d. sprendimo Nr. T1-52 „Dėl vietinės rinkliavos už leidimo organizuoti komercinius renginius Neringos savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo“ pakeitimo *(Pranešėjas: Edita Radzevičienė TP-20)*.
10. Dėl Neringos savivaldybės tarybos 2021 m. spalio 28 d. sprendimo Nr. T1-172 „Dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo patvirtinimo“ pakeitimo *(Pranešėjas: Edita Radzevičienė TP-21)*.
11. Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti *(Pranešėjas: Simonas Sakevičius TP-23)*.

**Papildomas klausimas.**

1. Dėl Vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti (kai vidaus vandenų transporto priemonė iškeliama ant kranto) nuostatų patvirtinimo *(Pranešėjas: Rima Kasparavičiūtė).*

**1. SVARSTYTA. Dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų posėdžio darbotvarkę ir pasiūlė į darbotvarkę įtraukti 1 papildomą klausimą. Papildomo klausimo įtraukimui pritarta.

Posėdžio pirmininkas pasiūlė balsuoti dėl darbotvarkės su papildomu klausimu.

Balsuota: už – 8, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei.

**2.** **SVARSTYTA.** **Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Parengto projekto tikslai: 1. Perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą pagal pridedamą sąrašą.; 2. Pavesti Neringos savivaldybės administracijos direktoriui arba jo įgaliotam asmeniui Nekilnojamojo turto registre įregistruoti daiktines teises į šio sprendimo 1 punkte nurodytą nekilnojamąjį turtą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**3. SVARSTYTA. Dėl Neringos savivaldybės aplinkos apsaugos rėmimo specialiosios programos 2024 metų priemonių vykdymo ataskaitos patvirtinimo.**

Sprendimo projektą pristatė Renata Jakienė. Parengto sprendimo projekto tikslas - patvirtinti Neringos savivaldybės aplinkos apsaugos rėmimo specialiosios programos 2024 metų priemonių vykdymo ataskaitą. Vadovaujantis Aplinkos ministro 2011-03-04 įsakymu Nr. D1-201 patvirtinto Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo 4 punktu, Savivaldybė ne vėliau kaip iki kovo 1 d. pateikia regiono Aplinkos apsaugos departamentui savivaldybės tarybos sprendimu patvirtintą ataskaitą

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės aplinkos apsaugos rėmimo specialiosios programos 2024 metų priemonių vykdymo ataskaitos patvirtinimo“ “ ir teikti svarstyti Tarybos posėdyje.

**4. SVARSTYTA. Dėl Neringos savivaldybės aplinkos apsaugos rėmimo specialiosios programos 2025 metų sąmatos patvirtinimo.**

Sprendimo projektą pristatė Renata Jakienė. Parengto sprendimo projekto tikslas (-ai).  
Patvirtinti Neringos savivaldybės aplinkos apsaugos rėmimo specialiosios programos 2025 metų  
sąmatą. Aplinkos apsaugos rėmimo specialiosios programos 2025 metų prognozuojamos lėšos – 26 040 Eur, iš kurių 12 640 Eur – praėjusių metų lėšų likutis.

Posėdžio pirmininkas Vaidas Venckus akcentavo, kad svarbu skirti dėmesį ir lėšas priemonėms – monitoringams.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės aplinkos apsaugos rėmimo specialiosios programos 2025 metų sąmatos patvirtinimo“ ir teikti svarstyti Tarybos posėdyje.

**5. SVARSTYTA. Dėl Neringos savivaldybės tarybos 2014 m. vasario 20 d. sprendimo Nr. T1-31 „Dėl Neringos savivaldybės komunalinių atliekų tvarkymo taisyklių patvirtinimo“ pakeitimo.**

Sprendimo projektą pristatė Renata Jakienė. Sprendimo projekto tikslas – pakeisti Neringos savivaldybės komunalinių atliekų tvarkymo taisykles ir išdėstyti jas nauja redakcija. Taisyklių naujojoje redakcijoje papildomai aprašoma maisto atliekų ir tekstilės atliekų, kurių privalomas rūšiavimas atsiranda nuo 2025 m. sausio 1 d., rūšiavimo tvarka.

Nauja redakcija išdėstytose Neringos savivaldybės komunalinių atliekų tvarkymo taisyklėse bus aprašyta visų šiuo metu privalomų rūšiuoti atliekų tvarka.

Komiteto nariai diskutavo apie atliekų rūšiavimo kultūrą. Posėdžio pirmininkas pasiūlė nusimatyti lėšas ir šviesti gyventojus apie maisto atliekų rūšiavimą išdalinant specialias talpas maisto atliekoms rūšiuoti. Pastebėta, kad dėl netinkamo rūšiavimo problemos kyla vasaros sezono metu, kada miestą papildo svečiai. Pasiūlyta atlikti dažnesnį atliekų konteinerių monitoringą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2014 m. vasario 20 d. sprendimo Nr. T1-31 „Dėl Neringos savivaldybės komunalinių atliekų tvarkymo taisyklių patvirtinimo“ pakeitimo“ ir teikti svarstyti Tarybos posėdyje.

**6. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Sigitas Šveikauskas. Sprendimo projekto tikslas – atsižvelgus į Vilniaus dailės akademijos prašymą (pridedamas be transporto priemonių registracijos liudijimų kopijų), atleisti nuo vietinės rinkliavos už įvažiavimą į Neringą 7 (septynias) įstaigos transporto priemones iki 2027 m. gegužės 31 d (imtinai).

Vilniaus dailės akademijos darbuotojai, studentai, įstaigos organizuojamų renginių, kultūros ir edukacijos veiklų dalyviai transporto priemonėmis (priklausančiomis Vilniaus dailės akademijai) galės atvykti į Vilniaus dailės akademijos Nidos meno koloniją, esančią Neringoje, nemokėdami vietinės rinkliavos už įvažiavimą į Neringą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“ir teikti svarstyti Tarybos posėdyje.

**7. SVARSTYTA. Dėl Neringos savivaldybės biudžetinių ir viešųjų įstaigų (kurių savininkė yra savivaldybė) ir Neringos savivaldybės valdomų įmonių metinių ataskaitų teikimo Neringos savivaldybės tarybai grafiko tvirtinimo.**

Sprendimo projektą pristatė Ignė Kriščiūnaitė. Neringos savivaldybės taryba, išklausydama Neringos savivaldybės (toliau – Savivaldybės) biudžetinių ir viešųjų įstaigų (kurių savininkė yra savivaldybė) metinius ataskaitų rinkinius ir Savivaldybės valdomų įmonių finansinius ataskaitų rinkinius, metinius pranešimus ir (ar) veiklos ataskaitas (toliau – Ataskaitos), kuriose pateikiama išsami per metus įstaigų ir įmonių atliktos veiklos apžvalga, turės galimybę įvertinti šių įmonių ir įstaigų veiklą, pasiektus rezultatus bei pateikti rūpimus klausimus. Neringos savivaldybės taryba priima sprendimus dėl pritarimo ar nepritarimo Savivaldybės įmonių ir įstaigų Ataskaitoms.

Parengto sprendimo projekto tikslas – patvirtinti Savivaldybės biudžetinių ir viešųjų įstaigų (kurių savininkė yra savivaldybė) ir Savivaldybės valdomų įmonių Ataskaitų teikimo Neringos savivaldybės tarybai grafiką.

Komiteto narė Ieva Venslauskienė pasiūlė sprendime nenurodyti konkrečių datų. Pasiūlymui bendru komiteto narių sutarimu pritarta.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės biudžetinių ir viešųjų įstaigų (kurių savininkė yra savivaldybė) ir Neringos savivaldybės valdomų įmonių metinių ataskaitų teikimo Neringos savivaldybės tarybai grafiko tvirtinimo“ir teikti svarstyti Tarybos posėdyje.

**8. SVARSTYTA. Dėl Neringos savivaldybės strateginio veiklos plano Kultūros ir jaunimo veiklos programos veiklos „Nekilnojamųjų kultūros paveldo objektų tvarkyba“ lėšomis finansuojamų objektų sąrašo patvirtinimo.**

Sprendimo projektą pristatė Vita Blažiūnienė. Parengto projekto tikslai – patvirtinti Neringos savivaldybės strateginio veiklos plano Kultūros ir jaunimo veiklos programos veiklos „Nekilnojamųjų kultūros paveldo objektų tvarkyba“ lėšomis finansuojamų objektų sąrašą, skirti lėšas, užtikrinat šių objektų sąraše numatytų darbų įgyvendinimą.

Neringos savivaldybės Kultūros ir jaunimo veiklos programos lėšomis finansuotinų objektų atrankos darbo grupė (toliau – Darbo grupė), išnagrinėjusi gautas Kultūros paveldo statinių valdytojų paraiškas, parengė finansuotinų objektų sąrašą, kuriame nurodyti finansuojami darbai ir lėšos, skiriamos iš dalies finansuoti šių darbų atlikimą. Vadovaujantis Darbo grupės priimtu sprendimu, parengtas Savivaldybės tarybos sprendimo projektas. Sprendimą dėl Sąrašo patvirtinimo ir lėšų skyrimo priima savivaldybės taryba.

Komitete pažymėta, kad savivaldybė turėtų finansuoti nekilnojamųjų kultūros paveldo objektų tvarkymą skiriant prioritetą paraiškoms, t. y. pastatams, kurie tvarkosi visą fasadą ir atsižvelgiant į tai, sudaryti finansuojamų objektų sąrašą.

Pasiūlyta Neringos savivaldybei kreiptis į Lietuvos Respublikos Vyriausybę dėl pastatų , kurių stogai apdengti nendrėmis (šiaudais) draudimo. Šiuo metu draudimo kompanijos tokio pasiūlymo nėra numačiusios, nors tai įregistruotas valstybės nekilnojamųjų kultūros paveldo objektas.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės strateginio veiklos plano Kultūros ir jaunimo veiklos programos veiklos „Nekilnojamųjų kultūros paveldo objektų tvarkyba“ lėšomis finansuojamų objektų sąrašo patvirtinimo“ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant klausimus Nr. 9 ir 10.. Dėl ryšių su KTIC „Agila“. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**9. SVARSTYTA. Dėl Neringos savivaldybės tarybos 2021 m. kovo 25 d. sprendimo Nr. T1-52 „Dėl vietinės rinkliavos už leidimo organizuoti komercinius renginius Neringos savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo“ pakeitimo.**

Sprendimo projektą pristatė Diana Liutkutė. Parengto sprendimo projekto tikslas – pakeisti Vietinės rinkliavos už leidimo organizuoti komercinius renginius Neringos savivaldybei priklausančiose ar valdytojo teise valdomose viešojo naudojimo teritorijose išdavimą nuostatų (toliau – Nuostatai) 7 ir 8 punktus.

Rengiant projektą atsižvelgta į Neringos savivaldybės kontrolės ir audito tarnybos atlikto Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose 2022–2024 m. I pusmetį audito rekomendacijas.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2021 m. kovo 25 d. sprendimo Nr. T1-52 „Dėl vietinės rinkliavos už leidimo organizuoti komercinius renginius Neringos savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo“ pakeitimo“ir teikti svarstyti Tarybos posėdyje.

**10. SVARSTYTA. Dėl Neringos savivaldybės tarybos 2021 m. spalio 28 d. sprendimo Nr. T1-172 „Dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo patvirtinimo“ pakeitimo.**

Sprendimo projektą pristatė Diana Liutkutė, Narūnas Lendaritis. Parengto sprendimo projekto tikslas – pakeisti Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašą.

Tvarkos aprašas atitiks teisės aktų nuostatas, bus atsižvelgta į Neringos savivaldybės kontrolės ir audito tarnybos atlikto Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose 2022–2024 m. I pusmetį audito rekomendacijų įgyvendinimo planą, atlikti kiti reikalingi pakeitimai.

Papildomas 5.12 papunktis: „5.12. **Viešojo naudojimo teritorija** – Savivaldybės teritorijoje esanti valstybei ar Savivaldybei nuosavybės teise priklausanti ar kitais pagrindais valdoma teritorija (gatvės, šalia jų esantys atviri kiemai, aikštės, želdynai, skverai, miškai, pėsčiųjų takai, automobilių stovėjimo aikštelės, paplūdimiai (Baltijos jūros paplūdimio dalis, esanti tarp jūros kranto linijos ir kopagūbrio papėdės) bei jų prieigos, marių krantinės ir uostai, Nidos aerodromas ir kitos žmonių susibūrimo vietos)“.

Aprašas papildomas naujomis sąvokomis:

„5.14. **Urbanizuotos teritorijos** – pastatais užstatytos miestų, miestelių, kompaktiškai užstatytų kaimų teritorijos su inžinerinių komunikacijų koridoriais ir neužstatytais bendrai naudoti pritaikytais želdynais, viešosiomis erdvėmis ir valstybiniais miškais miestuose.

*5.15.* ***Laikinasis statinys*** *– statinys, kurį leidžiama statyti numatant naudoti ribotą terminą.“*

13 punktas papildomas terminu: „Prašymas nagrinėjamas ir sprendimas dėl jo priimamas ne vėliau kaip per 20 darbo dienų nuo prašymo gavimo dienos“.

Keičiamas 22 punktas ir išdėstomas taip: „22. Savivaldybės mero potvarkiu patvirtintos formos leidimą išduoda Koordinatorius, jo nesant – mero įgaliotas asmuo, per 10 darbo dienų, kai Renginio organizatorius pateikia Savivaldybės mero potvarkyje nurodytus derinimus ir (ar) dokumentus bei įvykdo kitus įpareigojimus. Leidimas užregistruojamas Išduodamų leidimų organizuoti renginį registre ir Renginio organizatoriui pateikiamas elektroninėmis priemonėmis arba tiesiogiai atvykus į Savivaldybę. Leidimas įvykus renginiui neišduodamas.“

*Papildomas 29.9.1. papunktis: „29.9.1. planuojant renginio įrangą – parengti jos išdėstymo renginio vietoje schemą ir suderinti ją su Klaipėdos apskrities priešgaisrine gelbėjimo valdyba ir Savivaldybės administracijos Architektūros ir teritorijų planavimo skyriumi. Renginiuose nėra projektuojami ir statomi laikinieji statiniai, taip kaip jie suprantami Lietuvos Respublikos statybos įstatyme“.* Komiteto nariai diskutavo dėl laikinojo statinio sąvokos tikslumo ir poreikio nurodyti ją tvarkos apraše.

Tikslinamas 29.9.3. papunktis: „29.9.3. valstybinės reikšmės keliuose numatomus renginius derinti AB „Via Lietuva“.

Tikslinamas 29.9.7. papunktis išbraukiant žodį „fejerverkai“: „29.9.7. veiklai ar darbams, kuriems būtini specialūs leidimai ar licencijos (pvz.: bepiločiai orlaiviai, atrakcionai, scenų, konstrukcijų montavimas, darbas su elektrine įranga ir kt.), turėti reikiamus atitinkamų institucijų leidimus arba licencijas tai veiklai.“

Keičiamas 29.9.10 papunktis: „29.9.10. planuojant aviacijos sporto renginius, parodomuosius aviacinius renginius (aviacijos šventes, parodomuosius skrydžius, apžvalginius žmonių skraidinimus) – gauti Viešosios įstaigos Transporto kompetencijų agentūros leidimą“.

Papildomas 29.9.11. papunktis: „29.9.11. planuojant bepiločių orlaivių skrydžius – turėti leidimą vykdyti specialiosios kategorijos skrydžius renginių metu pagal Europos Komisijos Reglamentą (ES) 2019/947 ir gauti atsakingų institucijų leidimą“.

Keičiamas 29.9.12. papunktis: *„29.9.12. planuojant renginį neurbanizuotose teritorijose (miškuose, miškingose teritorijose, už gyvenvietės esančiuose paplūdimiuose, rezervatuose, draustiniuose ir kt.) – renginio vietą suderinti su Kuršių nerijos nacionalinio parko direkcija.“*

Diana Liutkutė informavo, kad parengtas alternatyvus projekto variantas dėl 29.9.12 papunkčio *„29.9.12. planuojant renginį neurbanizuotose teritorijose (miškuose, miškingose teritorijose, už gyvenvietės esančiuose paplūdimiuose, rezervatuose, draustiniuose ir kt.) bei planuojant renginį urbanizuotose teritorijose, kai renginyje dalyvauja 100 ar daugiau žmonių, ir toms veikloms, kurioms vykdyti reikalingi laikini statiniai – renginio vietą suderinti su Kuršių nerijos nacionalinio parko direkcija. Direkcija sprendimą suderinti planuojamo renginio vietą priima įvertinusi ir nustačiusi, kad planuojamas renginys nepakenks gamtos ir kultūros vertybėms.“,* kuriuo siūloma perkelti Kuršių nerijos nacionalinio parko nuostatų 20 punktą.

Papildoma 29.9.16. papunkčiu: „29.9.16. planuojant renginius Savivaldybės eismo zonoje – parengti eismo organizavimo schemą ir ją suderinti su Neringos savivaldybės eismo saugumo komisija“.

Naikinamas 29.10. papunktis ir keičiama numeracija. Papildomas 32 punktas.

Komiteto narė Agnė Jenčauskienė atkreipė dėmesį, kad į renginių suskirstymą į komercinius ir nekomercinius renginius (pvz. koks tai renginys, jeigu imamas dalyvio mokestis, kodėl vienus metus organizatorius susimoka, o ateinančius - ne). Aušra Verbovienė kad nevykdoma renginių kontrolė po leidimo išdavimo, savivaldybės administracijos sporto ir kultūros renginių koordinatoriai negali to užtikrinti.

Posėdžio pirmininkas pasiūlė balsuoti dėl sprendimo projekto 29.9.12. punkto(be alternatyvos).

Balsuota: už – 6, prieš – 0, susilaikė – 1 (Agnė Jenčauskienė).

Sprendimo projekto 29.9.12. punktui(be alternatyvos) pritarta.

Posėdžio pirmininkas pasiūlė balsuoti dėl bendro sprendimo projekto.

Balsuota: už – 4, prieš – 0, susilaikė – 3 (Agnė Jenčauskienė, Ieva Venslauskienė, Ramunė Liukienė).

NUTARTA. Pritarti sprendimo projektui„Dėl Neringos savivaldybės tarybos 2021 m. spalio 28 d. sprendimo Nr. T1-172 „Dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo patvirtinimo“ pakeitimo“ ir teikti svarstyti Tarybos posėdyje.

**11. SVARSTYTA. Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti.**

Sprendimo projektą pristatė Sigitas Šveikauskas, Simonas Sakevičius. Parengto sprendimo projekto tikslas - patvirtinti vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti nuostatus. Siekiama: atnaujinti vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti nuostatus pagal atnaujintus Lietuvos Respublikos reglamentus;

Išskaidyti motorinių transporto priemonių statymą Nidos gyvenvietėje bei pagerinti vietinės rinkliavos už naudojimąsi Neringos savivaldybės tarybos nustatytomis vietomis kontroliavimą;

Efektyviau reguliuojant automobilių ir kitų transporto priemonių srautus pagerinti eismo sąlygas, sumažinti Nidos miesto susisiekimo infrastruktūros apkrovą automobiliais ar kitomis transporto priemonėmis, skatinti alternatyvius kelionių būdus siekiant pagerinti gyvenimo ir darbo kokybę, socialines ir ekonomines sąlygas, ekologinę būklę.

Dalis komiteto narių pasisakė už esamos dėl leidimų statyti transporto priemones rezervuotose stovėjimo  vietose išdavimo tvarkos pakeitimo (regioninio krašto kelio apmokestinimo,visų gyvenviečių gatvių apmokestinimo, senamiesčio gatvių išvalymo nuo transporto, parkavimas kiemuose – prioritetas vietiniams gyventojams)

Komiteto nariai išsakė šiuos pastebėjimus dėl siūlomos vietinės rinkliavos:

* 2 neapmokestintos transporto priemonės gyventojams;
* sutrumpinti vietinės rinkliavos laikotarpį;
* nusimatyti vietinės rinkliavos rinkimo tvarką tuo atveju kai neveikia parkomatas;
* apsispręsti dėl vietinės rinkliavos taikymo motociklams;

*Komiteto narys Laurynas Vainutis išvyko iš posėdžio.*

NUTARTA. Bendru komiteto narių sutarimu atidėti sprendimo projektą „Dėl vietinės rinkliavos už naudojimąsi Neringos savivaldybės tarybos nustatytomis vietomis motorinėms transporto priemonėms statyti“.

**12. SVARSTYTA. Dėl Vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti (kai vidaus vandenų transporto priemonė iškeliama ant kranto) nuostatų patvirtinimo.**

Sprendimo projektą pristatė Rima Kasparavičiūtė, Laimonas Žemaitis. Šiuo sprendimo projektu siūloma patvirtinti Neringos savivaldybės vietinę rinkliavą už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuotis ar stovėti (kai vidaus vandenų transporto priemonė iškeliama ant kranto) Nidos keleiviniame vidaus vandenų uoste.

Komiteto narys Zigmantas Raudys pateikė pastebėjimus: rinkliavos dydžiuose nurodytas tik laivo ilgis, tačiau pamiršta nurodyti jo plotį, taip pat kaip ir nėra atskiro įkainio švartuojantis šonu, išskirti komercines stovėjimo vietas, diferencijuoti rinkliavos kainas pagal vietas uoste.

NUTARTA. Bendru komiteto narių sutarimu atidėti sprendimo projektą „Dėl Vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti (kai vidaus vandenų transporto priemonė iškeliama ant kranto) nuostatų patvirtinimo“.

Posėdžio pirmininkas Vaidas Venckus

Posėdžio sekretorė Ignė Kriščiūnaitė